text:
The following paper by Tuia Pu'a Letoa questions the validity of multiple matai titles, in particular matai "Sa'o titles." He supports the premise that the "Sa'o" titles of families should not be multiplied or distributed. The "Sa'o" titleholder has duties and authority that should be exercised to protect the family land and "measina."
Tuia asks: "What is the point of being bestowed a matai "Sa'o" title and never being able to sit at the decision making post to make decisions on behalf of your family and village?
What is the legitimacy of a "matai Sa'o" sitting at the umu or serving another "matai Sa'o" who receives the honorifics due to the title?
How can land be apportioned to 100 or 50 "Sa'o" titles?
The theme of the Measina conference this year was "E sui faiga 'ae tumau faavae" or "our actions change but foundations remain constant." Tuia argues that once our actions change, the foundations have been overturned." The paper in Samoan will be published over the coming days, starting today:
FOLASAGA.
E fa’atulou ma fa’atalofa atu i le paia i le susu o le Aufaigaluega a le Atua, afio i lau Afioga i le Tapa’au ma tulaga fa’alupe o le Iunivesete, fa’apea le paia ma le mamalu o le atunu’u i ona Tupu ma ona Ee, aemaise le mamalu i le au Puputoa ma le au Fueloloa o le Atunu’u. Talofa lava.
O le a vaipa ia lou gutu ne’i mea ane ua sipa se lamaga i se fa’atalaga ona faitauina lea o lo’u tagata. O lena ua nofofale i le a’ai o finagalo le autu o lenei fa’afaletui e fa’apea,
“E SUI FAIGA AE TUMAU FA’AVAE.”
O ESE’ESEGA O LE UPU FAIGA MA LE UPU SUIGA.
• O upu nei o le FAIGA ma SUIGA e tatau ona matua autala ma auili’ili lelei lona ese’esega, ona o lea ua taumafai nisi e fa’apea mai, o faiga o suiga lava ia. Ae peita’i o nei upu e lua e ese’ese o la uiga ma le fa’atinoga.
• O le uiga o le upu FAIGA, e sau mai le upu FAI. O lona uiga o se mea e faia e se tagata po’o le fa’atinoga o le upu faiga. O Faiga la o lea e ave i ai le fa’amamafa a le faipepa, o faiga ua afaina ma lavasiga ai Fa’avae taoto o le Aganu’u. O le fesili la e ao ona mua’i manino, “e fa’afefea ona tumau Fa’avae pe afai e sui faiga e fa’atino ai Fa’avae.”
• Ae peita’i o ni suiga lelei o le soifuaga i Samoa nei e mafua mai i ni a’afiaga o tu ma aga mai fafo mo le atia’eina o le soifuaga i totonu o aiga, nu’u ma le atunu’u, o le a le taea lea i le tautalaga. E i ai lo’u talitonu o ni suiga lelei e fetaui ma lo tatou soifuaga, o se tulaga lelei e tatau ona aputiputi.
• Ae peita’i e i ai fo’i suiga i totonu o le tatou atunu’u ua alia’e mai, ona o a’afiaga o tu ma aga mai fafo, lea ua le mafai ona fa’amalieina ona tulaga lelei ma le matagofie e pei ona vaaia i fafo, talu ai ona e le o gafatia e o tatou tagata ona ausia le tau po’o mea faitino e fa’amalieina ai tulaga lelei ma le matagofie o ia suiga. Ma e tele la ni fa’afitauli ua tula’i mai ona o lea tulaga.
• O le a taoto ia la lea tulaga i suiga fou, ae o le a aga’i sa’u fa’amamafa i Faiga ua afaina ai fa’avae taoto o le Aganu’u ma Agaifanua o aiga, nu’u ma le atunuu, ina ua sui faiga lea ua afaina ma satia ai FA’AVAE. O le upu la Faiga fou, o se mea ua faia e tagata Samoa i Aganu’u ma Agaifanua ua oia ai Fa’avae taoto o le Aganu’u.
• Ou te talitonu e ao ona malamalama lelei i le uiga o le upu AGANU’U ma le upu AGAIFANUA. O le Aganu’u ma le Agaifanua i le fa’auigaina e le Tulafono o Fanua ma Suafa 1981 i lona Fuaiupu 2(a)(b) e faapea :
“Aganuu ma Agaifanua” po’o aganuu ma agaifanua a Samoa, o lona uiga o aganuu ma agaifanua a Samoa ua talia e pei ona fa’amamaluina i taimi e fa’asino i ai ma e aofia ai…
(a) O tulaga fa’avae tau le Aganu’u ma Agaifanua ua talia e tagata Samoa i le tulaga aoao; ma
(b) Aganuu ma Agaifanua e pei ona o lo’o fa’amamaluina e fa’atatau i se nofoaga po o se mataupu fa’apitoa.
• O lo’o matua manino lelei le Tulafono i lona fa’ata’atiaina o fa’avae tau le aganu’u ma le agaifanua ua talia e tagata Samoa i le tulaga aoao. O le aganu’u la ma le agaifanua o fa’avae o matai Samoa i lona tulaga aoao, o le “MATAI FILIFILIA ma le MATAI TOFIA,” lea o le a aga’i i ai se fa’amatalaga i lenei taeao i le afaina o Fa’avae ona ua sui Faiga i le faasafuaina o suafa matai Sa’o.
• O le Matai Filifilia ua taliaina i lona tulaga aoao, o le suafa matai e pulea fa’a-suli. I se isi fa’aupuga o le suafa e filifili e Suli. O le matai filifilia la o le matai sa’o, o le pule poo le aia tatau a suli e filifili ai so latou matai sa’o e aga i ai le pulea ma le tausiga o measina a le aiga ma le suafa.
• O le Matai Tofia, o ni matai e tofia e le matai filifilia po’o le matai sa’o e fesoasoani i le fa’afoeina o le aiga ma le puipuiga o tofi ma measina a suli o le suafa sa’o. Ae le gata i lea, ia sologa lelei le laina o feso’ota’iga ma pulega lelei i totonu o le aiga.
• Ma o lea la o lo’o manino lelei i le folasiaina e le Tulafono o Fanua ma Suafa i le tulaga Fa’avae o Suafa Matai Sa’o ua talia e Samoa i lona tulaga aoao e tatau lava ona tasi.
• O le matai na filifili e suli, o se filifiliga e fai to’atele e filifili se numera tasi. I se isi fa’aupuga, o le filifiliga a suli e filifili se Matai Sa’o e tasi.
• Ma suafa matai Tofia, e tofia to’atasi e le matai filifilia po’o le matai sa’o ni matai se to’atele po’o ni matai pitovao e fesoasoani i le fa’atautaia ma le fa’afoeina o le aiga ma puipui tofi ma measina a suli o le suafa filifilia po’o le suafa sa’o.
• O se vaivaiga la o lo’o taumafai e autalatala atu e fa’apea, o lea ua folasia manino i fa’avae o le aganu’u, e i ai suafa matai e mafai ona fa’asafua, e i ai fo’i suafa matai e le mafai ona fa’asafua e tusa ai ma le fa’amaleina o mana’oga o le Aganuu.
Ou te le o talanoa atu la i le fa’amalieina o le tupu ma ola o se aiga, po’o le fa’amalieina o se mana’o o se suli po’o se tagata. O le tulaga o lo’o taumafai e talatala atu, o le afaina ma lavasiga e tula’i mai, pe afai e le mafai ona fa’amalieina mana’oga fa’avae o le aganu’u, e ala lea i le fa’asafua o suafa matai sa’o o aiga.
• O mana’oga fa’avae o le Aganu’u, o le suafa matai filifili ua i ai ona lagisoifua e fa’apei, o le pule, o fa’amanuiaga, o lona fa’asinomaga, o tiute ma matafaioi e le mafai e le suafa matai tofia po’o matai pitovao ona agava’a i ai, ua na o le matai filifilia lava po’o le matai Sa’o e agava’a i ai.
• O tapu ma sasa o se suafa Sa’o, o le agaifanua lea e fitoitonu i se suafa sa’o i totonu o lona lava nu’u e le mafai ona faatinoina i se isi nuu. Ma o lea faavae o lo’o faamanino lelei mai e le (b) o le Tulafono o Fanua ma Suafa e faapea, “o se aganuu ma agaifanua e faatatau i se nofoaga po’o se mataupu fa’apitoa.”
• O le mataupu fa’apitoa la, o tapu ma sasa o le suafa Siaki e tatau ona aloaia ma fa’aaloalogia lona fa’atinoina i totonu o le nuu lava o Siaki, peita’i e le mafai ona fa’atinoa lea tualaga i se isi nu’u. O le uiga lea ma le fa’atinoina o le agaifanua. O ni aga e fa’asino lava i le fanua po’o le suafa Siaki i lona lava nu’u. o le uiga fo’i lea e tele ina fa’alogoina ai le upu lenei, “e tupu lava le tagata i lona nu’u.”
FA’ASAFUA O MATAI SA’O O LE FA’ATAUTE’E I LE TULAFONO AGANUU MA AGAIFANUA.
• O le fa’asafuaina la o suafa matai sa’o, o le fa’ataute’e lea i le Tulafono, Aganuu ma Agaifanua a Samoa e tusa ma lona tulaga fa’avae. Aua o suafa matai sa’o i lona tulaga fa’avae o le pule ma le aia tatau a suli ma le aigapotopoto atoa e filifili ai se matai sa’o.
• Afai la ae filifili fa’a-itupaepae, pe fa’afuaifale, pe fa’amatafale se suafa sa’o, o lona uiga ua malepe le fa’avae o le pule ma aia tatau a suli uma ma le aigapotpoto e filifili ai se matai sa’o e tusa ai o Tu ma Aganuu o lo’o fa’ataoto mai e le Tulafono o Fanua ma Suafa.
• O le fa’apea mai la o le autu e sui faiga ae tumau fa’avae, o se fuaitau e faigata ona taliaina e le faipepa, ona ua le tusa ai ma Aganu’u ma Agaifanua a Samoa i lona tulaga fa’avae ma lona taliaina aoao tetele.
SUI FAIGA AE TUMAU FA’AVAE.
• O le autalaina o lenei fuaitau po’o lenei fatua’iupu, o se fatu gagana o lo’o fa’alogoina pea i taimi e utu vagagana ai faleupolu. O se fatu gagana po’o se fatua’i upu, o lo’o talatala ai le atoponapona a tulatoa ma tula o malae o le atunu’u. Ae o se muagagana fo’i o lo’o fai ma suaga a le mamalu lautele o le atunu’u i talanoaga fai fai pea.
• O lenei fatu gagana po’o lenei fatua’i upu e ao ona tamua i ai se talitonuga a lo’u tagata, pe o se fuaitau e sa’o ma tonu e tusa ai ma le soifuaga o le tagata Samoa i Tu ma Aga a ona fa’asinomaga. O le mea lea ou te fa’apea atu ai, ou te le ioeina lea fuaitau, “e sui faiga ae tumau fa’avae.” E sui loa faiga, ua malepe fo’i fa’avae. I se isi fa’aupuga e sui loa faiga ua leai se taua o Fa’avae.
• O Iesu keriso lava ia e le liu ananafi ma le aso e o’o lava i le fa’avavau. O ia foi na saunoa, ou te le’i sau e talepe le Tulafono ae ia fa’aatoatoa. O le tala fo’i a le Tusi a Failauga 1: 9 e leai se mea fou i lalo o le la. O lona uiga, so’o se fa’avae pe fa’aleagaga pe faa-le-Aganuu e tumau e fa’avavau.
• O lenei fatua’iupu po’o lenei fatugagana ua masani ona fa’aaogaina e faleupolu e malie i le faalogo, ae peita’i o lona fa’aaogaina e fai lea ma ‘alofaga po’o se si’omaga e lalafi ai tua faleupolu i le faia o se mea sese po’o se mea fou e suia ma afaina ai fa’avae o le mea o lo’o fetalai i ai.
• O le mea lea ua tatau ai i le au puputoa o Afio’aga, Iunivesete, Matagaluega o Tu ma Aganuu ma le Faamasinoga ona ta’afi manino, ta’afi talatala ma ta’afi nonoa e uiga i lenei fatugagana po’o lenei fatua’iupu, pe ua talafeagai lea fuaitau i le fa’aaogaina i le gagana tautala i totonu o aoga.
• O le mea lea, ou te fa’afetaia ai le tofa ua ae i le Tapa’au ma le mamalu o i latou o le Iunivesete o lo’o taulamua i le autalaina o lenei autu, aua le silafia e teine ma tama aoga o a’afiaga o lenei upu i le soifuaga i Samoa nei ma le fa’atinoina o a latou Tu ma Aganu’u mamalu a Samoa o lo’o tiu ai.
• O le fa’amasani pea e tautala i ai i lenei fatua’i upu, e avea ai lenei fuaitau e lima ta’ita’i seseina ai o latou talitonuga i le fa’atinoina o Aganuu fa’avae a Samoa.
AUTU: “LAVASIGA O FA’AVAE O SUAFA SA’O, INA UA SUI FAIGA I LE
FA’ASAFUA O SUAFA SA’O O AIGA.”
ULUFATUINA O SUAFA MATAI.
• O le avea ma se matai, o se tofi po’o se vala’auga mai le Atua. O se ua fa’amamaluina e vaelua i ai le suafa o le Atua. O se vala’auga na afua mai i le nu’u o le Atua, e pei ona folasia manino mai e le Tusi a Kenese 36, e ala i usuga e tolu a Esau i fafine Kanana, lea e maua ai matai o le aiga sa Heti, Sa Hivi ma sa Hori ma amata ai loa le nuu o Esau i Etoma.
• Usu Esau ia Ata le afafine o Ailona le sa Heti –fg- o Elifasa.
Toe usu Esau ia Alipana le afafine o Sepeona le sa Hivi –fg- o Iuso, Ilama ma kara.
Toe usu Esau ia Pasemata le afafine Isamaeli –fg- o Reuelu.
Ma na avea ulumatutua o nei usuga e tolu e fai ma alii sili o ituaiga e pei ona taua i luga. Ae o latou suli lea na totofi ai matai pitovao o le nu’u o Etoma.
• O le ulufatuina la o suafa sa’o o aiga i le nu’u o le Atua na amata mai lava e tasi. Ma sa fa’apea fo’i le tulaga na fofoa mai ai suafa sa’o i Samoa nei. O suafa sa’o o aiga o se tofiga ua mautu lona fa’avae ua atofaina e ala i le pule, lagisoifua ma fa’asinomaga, laei ma lauvae, tapu ma sasa o suafa sa’o o aiga, lea ua afaina ina ua fa’asafua suafa sa’o.
• Ma o le ala fo’i lea o le faiga fou lenei, o le tofia o se Fa’aaloaloga o se nofo a suafa, ina ia mafai ona faatino lagisoifua o se suafa sa’o e tusa ai o faavae o le Aganuu ma Agaifanua. Aua e le mafai e suafa pitovao ma suli o le aiga ona agaavaa uma i ai. O le fa’atinoga foi o nei lagisoifua o suafa sa’o, e le mafai e suafa uma o se nofo a suafa ona fa’atofusia i ai i le fa’atinoga o nei lagisoifua.
• Ma o le mafuaaga tonu lea ua toe fo’i ai le nofo a suafa e filifilia se FA’AALOALOGA a se nofoa suafa ina ia mafai ona fa’amalieina mana’oga o le Faavae o suafa matai sa’o, o le filifilia o le tasi, ae le o le toatele po’o le fa’asafua o suafa.
PULE FAA-SA’O.
• E talitonu le fai pepa, o le tofiaina o suafa sa’o i aso ua mavae na pule fa’a sa’o, e ala i se mavaega a le Sa’o po’o le Alii Sili o aiga. A o’o ina ifo le la ma taolia fo’i le fala i le soifua o se alii Sili, ona poto foi lea o Faleupolu ma le aiga ma fesiliga le siitaga o le mavaega a se Alii sili, po’o ai e fa’aauauina le gafa o le fale. O ai lava la o suli o le aiga e mavaea’ina e le sa’o, o ia lava lea na te fa’aauauina le gafa o le fale, po’o le nofoia o le suafa sa’o o se aiga.
• E pei o le mafua’aga lea e tele ai fa’ai’uga a le Faamasinoga o Fanua ma Suafa i tua atu 1920, sa tele ina faapea mai, “Afai ae uma le soifua o Siaki, e leai sana mavaega e fai, ae toe foi le filifiliga o le suafa Siaki i le aigapotopoto.” O lona uiga, o mavaega lava a suafa Sa’o na tofia ai suafa sa’o o aiga i aso ua mavae.
• O le tofia fo’i o suafa Sa’o i aso ua mavae, sa le’i tele ni agava’a mo’omia i se tagata e tofia ai o se matai sa’o. E pei o le tulaga sa lilifa i ai le tofiga o matai sa’o i aso ua mavae, o le TAUTUA.
• Sa le’i tilotilo tele i le poto salalau po’o se tamaoaiga, po’o le alofa e pei ona tau fesiligia e le Fa’amasinoga o Fanua ma Suafa i taimi o Fa’amasinoga. E pau lava le tulaga sa tilotilo i ai le tofiaina matai sa’o:
1. Ose tagata sa tautua matavela fa’amaoni, e afua ai le upu Tautua Tuavae.
2. O se tagata e iloa upu o le aiga po’o tapu ma sasa ma lagisoifua o le suafa ma iloa le Aganuu ma lelei le utuvagaga, e afua ai le upu Tautua Upu.
3. O se tagata e toa e le pala’ai e puipui ma malu ai le suafa ma le aiga, lea e afua ai le upu Tautua Toto.
4. Ma le suli ai tau malele, e le misi i le tautuaina o le aiga i mea e fai poo mea e finagalo i ai le sa’o o le aiga, lea e afua ai le upu Tautua Mamao.
• E pei o le agava’a numera tasi lea sa ave i ai se fa’amamafa a se sa’o e tofia ai se isi na te fa’aauau le suafa o le aiga po’o le gafa o le fale. Ae peita’i, ina ua fa’atula’i mai le pule fa’a-suli, o i tonu lea na tau amata mai ai le fa’asafuaina o suafa sa’o.
PULE FA’A-SULI.
O se tasi nei o faiga na afua ai ona fa’asafua suafa sa’o o aiga ina ua fa’atula’i mai, “le pule faa suli.” Le pule lea na amata ai ona tele finauga ma aumai malosi le aia tatau fa’a suli. Aua o le pule lea na amata ai ona aga’i mai suli ma aiga i le Fa’amasinoga o Fanua ma Suafa, e saili le pule ma suli fa’avae moni o le suafa.
E tele la ni suiga ua amata ona alia’e mai, ma ua avea ai fo’i ma ala ua amata ai ona fa’asafua suafa matai sa’o. Aua o le tele o aiga ua omai e talosagaina le fa’a itupaepae o suafa, fa’a fuaifale suafa, fa’a-fale tama suafa, fa’amavaevae filifiliga.
O suiga tetele nei ua amata ona tula’i mai ai le fa’asafua o suafa, ina ua pule fa’a-suli suafa. Ma ua avea fo’i lea faiga ua le mafai ai ona taofiofi le fa’asafuaina o suafa matai sa’o, ona ua tele magavai o le filifiliga. Aua e fa’amavevae loa filifiliga o se suafa sa’o i ni Itupaepae po’o ni fuaifale o le suafa, ona sa’oloto lea o ia Itupaepae i le tele o le fuainumera e o’o i ai le tele o latou suafa matai sa’o.
PALOTA NA O MATAI.
• O le isi tulaga na sasao fa’aafi ai le fa’asafuaina o suafa Sa’o, o le vaitau a’o palota na o matai i le palotaina o Su’i o le Palemene. Aua o le fa’amoemoe autu lava o lea faiga, ia tele ni matai Palota o le Itumalo. Ma o se tasi lenei o ala na matua saoasaoa ai le fa’asafuaina o matai sa’o.
SI’ITIA LE POTO SALALAU MA LE TAMAOAIGA.
• O le isi tulaga ua vave ai le faasafuaina o suafa matai sa’o, ona ua si’itia le tulaga o le ola a’oa’oina o suli o aiga ma tutupu ai lagona o le taua o le avea ma se matai sa’o, ma ua tutupu ai manatu o suli, “o ai o le a le fia pa’i i vai o le tama.”
• Ma ua amata fo’i ona lagonaina le upu lenei, “o aia faa-suli po’o le aia tatau a le suli.” Ma o lenei upu o lo’o mafuli lona fa’aleoina e suli ua lava le ola a’oa’oina ma ola i le tulaga o aia tatau fa’a-tagata soifua.
• O nisi o fanau ua lava le a’oa’oina ma tulaga lelei i galuega ua tutupu ai manatu i le fai o sona suafa matai, ona e matai uma le pulega a le latou Matagaluega. Ona talosagaina fo’i lea e matua le sa’o o aiga, se’i alofagia ma fai se siaki o la’u tama e te lua nofo lua, ona ua maualuga lava lona tulaga i le galuega. Ae o lenei fo’i tama poo fanau i lenei vaitau ua le o toe fia nonofo i ni suafa vai matai po’o ni matai pitovao, ua tagisa lava i se suafa sa’o.
SULI E NONOFO I FAFO.
O le isi tulaga ua saoasaoa ai le fa’asafua o suafa sa’o, o suli ma feoi o lo’o nonofo i fafo. O nisi o tamafanau a suafa ua avea ma failautusi po’o ua mau tofiga i totonu o se Aulotu I fafo o lo’o afaina le sa’olotoga e tautala ai po’o le noatia o le fa’aali sa’oloto o se manatu, ona e leai sona suafa matai. Ona Malaga mai ai fo’i lea i Samoa nei ma talosagaina le matai sa’o, ae a pe a fai sona suafa siaki e la te nofo lua ai e tausi le aiga? E tausi atu e oe le aiga i Samoa nei, ae ou tausia le aiga i Niu Sila.
Ae le gata i lea, o se fa’anaunauga a matua o lo’o soifua ma ola i atunu’u i fafo, aemaise lava i latou na fananau ma soifua a’e i Samoa nei, i le le mapu o le titi, tata i le fanau e alolofa mai i le aiga i Samoa nei, ae peita’i o le agaga moni lava o matua ia ‘aua ne’i motusia le latou gafa po’o le pule i le suafa Siaki. Ne’i mea ane ua o mai le fanau i ni aso o i luma ae fa’asinosino lima i ai le aiga.E talitonu o se tasi lenei o ala ua saoasaoa ai le faasafua o suafa sa’o, o le taumafai lea o matua e una’i le fanau ina ia lagona le taua o le umia o se suafa matai o aiga. Ma o le ala fo’i lea e mafuli ai le finau a matua e nonofo i fafo e fa’asafua suafa sa’o o aiga.
UNA’IA FAIA O MATAI TAMA’ITA’I.
• O le isi tulaga ua fa’ateleina ai le fa’asafuaina o suafa sa’o, o le tule’i malosi a le vaega o fa’alapotpotoga a tamaita’i o lo’o finauina ma fa’alauiloa le aga tutusa o Alii ma Tamaita’i i so’o se tofiga i totonu o le atunu’u, “e o e fai ni o latou matai ina ia fa’aaogaina o latou tomai e tautua ai aiga, nu’u ma le Malo.”
Ae o le fesili tele o lo’o fetogia’i fa’asoi o tuaoi e le itupa o tamaita’i ma le itupa o alii e faapea, “se fa’avae o le aganu’u le faia o ni matai o tama’ita’i?”
E pule oe i lau tali, ae pau le popolega o le televave ma le saoasaoa o lenei suiga. Ou te talitonu o se tasi lenei tulaga ua matua saoasaoa ai le fa’asafuaina o suafa sa’o, ona o mea nei o tamaitai e ese le televavave o le fa’ataunu’uina o fuafuaga fai. E fai mai se tasi o talitonuga i nei aso, “ae e fia maua se tala alu i tamaloloa, ae e fia mana’o i se mea e fai, alu i tamaita’i.”
• Na ou matamata i le Samoa Observer ma ou maitauina ai le tele o saofa’i o fai nei, o nisi o taimi ua sili atu le to’atele o matai sa’o tamaita’i nai lo alii. Atonu e le o toe mamao se vaitaimi e sili ai le aofa’i o matai tama’ita’i, nai lo alii. Ma o se suiga lenei o le a fa’a-televave ai fo’i le fa’asafuaina o suafa sa’o o aiga.
• E tele ma anoanoa’i nisi o mafua’aga na fa’asafua ai suafa matai. Ae ou te talitonu o le mafua’aga autu ua fa’asafua ai suafa matai, ona o le tau fa’amalieina o mana’oga o tagata, ona ua si’itia le tulaga i a’oa’oga ma le si’itia o le tulaga o le olaga. Ma le fa’aupuga lenei ua fai ma a’upega malosi, “ua tupu ma ola aiga.”
LAVASIGA O LE FA’ASAFUA O SUAFA SA’O.
• O nei la mafua’aga uma e pei ona ou tau fa’apupula atu e uiga i le fa’asafua o suafa sa’o, ua tula’i mai ni faiga fou ua manunu ai fa’avae taoto o le aganu’u, ma ua fa’ateleina ai fa’afitauli po’o lavasiga i totonu aiga ma nu’u.
• Ae le gata i lea ua faatupula’ia le taugata o le soifuaga, ona ua mana’omia le tele o mea e fa’amalieina ai lagisoifua o se nofo a suafa. Ae le gata i lea, ua le mafai e se nofo a suafa ona ola ma soifua i fa’asinomaga ma lagisoifua o le suafa.
• Ma ua le o toe taua le upu lenei, “o le ala i le pule o le tautua,” ona o lea ua tai $1,000.00 le tau o le tele o matai sa’o a aiga.
FA’AALOALOGA
• A silasila toto’a ma mata’ituina lelei e le mamalu o sasao nei le uiga ma le agaga tonu o le faiga fou lenei a se nofo a suafa e filifili so latou Fa’aaloaloga. O le agaga tonu lava lea na faavae ai e le aganuu le filifiliga o suafa matai sa’o, ina ia tasi le leo, tasi le ala i malo, tasi le ta’ita’i, tasi le pule ma e tasi fo’i le suafa e mafai ona soifua i fa’asinomaga ma lagisoifua o le suafa. Ma o lea lava ua toe fa’afo’i e le faiga fou lenei o le Fa’aaloaloga a se nofo a suafa, le Fa’avae na ulufatu ai le Aganu’u ma le Agaifanua i le filifiliga o suafa matai sa’o.
• E talitonu la le faipepa ua taua tele lenei faiga o le Faaaloaloga e toe fa’amanatu mai ai i aiga le agaga tonu o le faavae, e tasi lava le suafa e tatau ona filifilia e tausia le aiga. Aua o le agaga tonu na fai ai le faiga fou lenei o le Fa’aaloaloga, ina ia fa’afaigofie ona fa’afoe le aiga i le aloaia lea o lagisoifua ma fa’asinomaga ma le pule a le suafa sa’o. Aua o fa’asinomaga ma lagisoifua o se suafa, e tasi lava le suafa e mafai ona soifua ai. Ae peita’i o le faiga fou lenei o le Fa’aaloaloga, ua aveesea ai le avanoa o isi o le nofo a suafa e soifua ai i le pule ma le fa’asinomaga ma lagisoifua o le suafa.
O le Fa’aaaloaloga o se tasi o suafa o le nofo a suafa ua ave i ai le fa’amuamua a le nofo a suafa e aga’i uma i ai fa’aaloaloga ma laei i lagisoifua ma fa’asinomaga o le suafa, ae le gata i lea, o ia e fa’aleoina se finagalo o le aiga i le saofa’iga a le nuu ma avea ma taiulu o le fa’afoeina o le nofo a suafa ma le aiga.
O le fesili ogaoga lava ua tula’i, “aisea la na fa’asafua ma fai ai le toatele o lenei nofo a suafa pe afai e to’atasi le suafa e mana’omia e le Aganu’u e aga’i i ai le fa’atinoina o tiute ma matafaioi a le suafa sa’o, e pei ona toe faia e le Fa’aaloaloga a se nofo a suafa?”
E foliga mai o le faiga fou lenei o le Fa’aaloaloga, o lea ua toe fa’amautuina ma toe fa’asa’o mai le sese o le faiga lenei o le fa’asafua o suafa, ona e na o le tasi lava le suafa Sa’o e mana’omia e aga’i uma i ai faamanuiaga, le pule, Lagisoifua ma faasinomaga ua atofaina i se matai sa’o.
O le fesili la, “o le a la le taua na fa’asafua ai suafa sa’o?” Ma o lea ua aliali manino mai i le faiga fou lenei o le Fa’aaloaloga ua sui fa’avae ma ua lavasiga ma afaina ai Aganu’u ma Agaifanua mamalu a Samoa.
FA’ATA’ITA’IGA
• O ni fa’ata’ita’iga e fa’amaonia ai le leai o se taua na fa’asafua ai suafa sa’o. O le tele o suafa o se nofo a suafa, a fai fono a nu’u ae la e nofonofo i lalo o ulu, po’o la e nofo ma talatalanoa ma isi suafa i le umukuka. O le fesili aisea? O le tali, ona e le mafai ona ofi uma le nofoa suafa i le pou e tasi ua atofaina e le saofa’iga mo lea suafa, e le mafai fo’i e le nofo a suafa ona taumamafa uma i le ava o le feiloa’iga. E le lua ni tofa a se suafa i fonotaga a nu’u. O le fa’asafua la o suafa sa’o o lea ua manunu ai le fa’avae o le aganuu e fitoitonu i se suafa sa’o.
O le suafa Sa’o, o se tofiga ta’ita’i. O se ta’ita’i o se lafu mamoe. A sili atu i le tasi le matai sa’o ona logo ese’ese lea o mamoe. O le fa’avae o le aganu’u, o le suafa matai sa’o, o le Pule. Le pule lea a le matai sa’o, lea ua tau sui i le Tausi Mea a aiga, ina ia talia gofie e tagata, ma aua ne’i logo a i le faalogo le upu pule fa’a-sa’o. Peita’i e tatau pea ona faia le mea moni ma sa’o.
O le a le mea moni?
O le tali : o le mea moni, o le matai sa’o na tofia e le Atua e pulea aiga ma le Atunuu. O le fetalaiga a le Alii fa’aola, afai e iloa e outou le upu moni e fa’asaolotoina outou e le upu moni. E fa’asaolotoina i latou o lo’o taumafai e fa’asili i le pule a le matai sa’o. O le mea moni la o le malamalama o suli e to’atasi se suafa sa’o o le aiga e tatau ona tofia ma filifilia e tusa ai ma faavae o le Aganuu.
O le anofale atoa o le aganuu o le Pule. O le pule e afua ai Tu ma Aganuu. O le pule na fa’ataoto ai aulape po’o fa’avae e taiala ai le va nonofo o tagata o le aiga, le va nonofo o aiga ma le nu’u, ina ia malu le filemu i totonu o aiga ma le nu’u. Ma o lena pule e mai le Atua ia. E leai la se mea o le a tatou taumafai ai fua e sui le upu “Pule” i le upu “Tausimea.”
LAVASIGA MA FA’AFITAULI UA TULA’I MAI?
1. Afaina Tupu’aga ma fa’asimomaga.
Ua afaina fa’asinomaga ma tupu’aga o suafa, ona ua to’atele le nofo a suafa. Ua i ai taimi ua tula’i mai ai fe’ese’esea’iga i totonu o nu’u, ina ua taumafai nisi o le nu’u e lu’iina measina a le suafa, ona aga’i lea o le isi o nofo a suafa ua lagolago le itu o lo’o fa’ataute’e ma lui’ina le tupu’aga ma fa’asinomaga o le suafa Siaki, ona o ni fe’ese’esea’iga i le va o le nofo a suafa.
2. Su’e lanu i le suafa.
O nisi o suafa o le nofo a suafa, ua faatau le tofi i le ai e tasi, po’o ua su’e lanu fo’i i totonu o le nu’u e ala i lona lagolagoina o finauga a nisi o suafa o le nu’u o lo’o lu’i’ina le pule ma lagisoifua o le suafa lea e suafa ai, ona o se fe’ese’esea’iga a lea nofo a suafa. Ma o le pogai lava o nei fa’afitauli, ona ua fa’asalafa ma fa’asafua suafa.
3. Afaina le fealofaniga ma le maopo’opoga o le aiga.
Ua afaina le fealofaniga ma le maopo’opoga o Aiga, e talu ai ua to’atele le nofo a suafa ua logo ese’ese ai fo’i le auaiga. Ma ua fevaevaea’i aiga. Ua le toe i ai fo’i se mafuataga a le aigapotpoto a le suafa, ona ua manatu ifo lava le suafa ia i lona tino, ae tu’ulafoa’i isi tino. Mai lea faiga, ua malepe ai le upu aigapotopoto i le filifiliga ma le taupulega. Ma ua le toe i ai se fai mea fa’atasi o le aiga.
4. Faiga fou o le Faaaloaloga.
Ua le mafai e se nofoa suafa ona soifua uma i lagisoifua ma laei o se suafa e tusa o fa’avae o Tu ma Aganu’u, ona o se faiga fou, ua fai le Fa’aaloaloga a nofo a suafa. O le toatele o suafa o lea nofo a suafa, ua na ona matamata a’o soifua le Fa’aaloaloga i fa’asinomaga ma lagisoifua o le suafa.
5. Le taua le upu, o le ala i le pule o le tautua.
Ua leai se taua o le upu lenei, “o le ala i le pule o le tautua.” O le tautua o le tulaga sili lea ona taua sa filifili ai se suafa matai sa’o i aso ua mavae. Ona o le tagata tautua o ia lea sa va’ai ma fa’alogo i le auala sa fa’afoe ai e le matai sa’o le aiga ma le fa’afeagai ai ma le nu’u. Sa ola i aso uma ma fa’afeagai ma le sa’o i mea e fai. Ua na iloa ma malamalama i lagisoifua o le suafa, e puipui ia malu tapu ma sasa o le suafa. O se tagata sa oe i taimi uma e vala’au ai le sa’o. O se tagata sa fofola i luma o le sa’o fua o aga fa’aele’eleaga ma ana fa’atamosoali’iga. O le ala lea o le upu lenei, “o le ala i le pule o le tautua.”
Peita’i o nei aso ua fai saofa’i a le nofo a suafa ma o nisi lava o taimi ua o’o i le ta’i 100 matai e fai fa’atasi saofa’i. O ai lava la e maua le tusaga ta’i $1.000.00 ma le ie tele, ona fai fa’atasi lea o latou fa’afotu Tupu ma le fa’afotu o le Va’aulu.
Mai nei faiga ua le mafai ai ona faamalie faavae o le aganu’u ua atofaina mo le fa’atinoina o se fa’afotu tupu ma se fa’afotu o le vaaulu, ua le mafai ona vaaia aganuu matagofie o le paolo o se tauali’i. Ua avea la nei faiga toatele o Saofa’i ua ave’ese ai le fa’atauaina e nisi o le fanau o le faiga o saofai a suafa sa’o. O le ala fo’i lea, o le le manatu mamafa o suafa fa’asalafa i tapu ma sasa o lona suafa.
6. Pule a le suli moni.
Ua afaina le pule a le suli moni, ona o nisi o taimi ua fai saofa’i a se nofo a suafa mai fuaifale po’o faletama ese’ese o le suafa, ae ua tau fa’aofi ma maua ai le avanoa e fa’aofi mai ai se nofo a se tagata ese i totonu o se faiga saofa’i. O lenei la faiga o le fa’asafua o suafa, ua tele faiga fa’aalatua ua afaina ai fa’avae o se suafa sa’o e tusa ai ma filifiliga a suli moni.
7. Suafa ulufatu ma le suafa igagato.
Ua afaina le pule a le suafa ulufatu, ina ua lui’ina e le suafa igagato. O se tasi lenei o aganu’u ua televave ai le tele o le fa’asafuaina o suafa o aiga ma ua afaina ai foi fa’avae o suafa. Ona ua i ai taimi ua aga’i mai ai suafa igagato e finauina lagisoifua ma fa’asinomaga o le suafa na ulufatu i le suafa.
Ae peita’i o le suafa igagato e le’i i ai i le taimi na ulufatu pe afua ai fa’avae o le suafa. Ae ua avea ai fo’i lea tulaga, ua tele ai finauga ma vevesi i totonu o nu’u ma afioaga, ona o nisi o suafa igagato o i latou ua maualuga le tulaga o le poto salalau ma maua fa’ailoga maualuluga, ona taumafai ai lea e fa’aaogaina o latou tomai ma le silafia e fatu ai ni finauga e suia ma talepe ai fa’avae taoto o le ulufatuina o lea suafa.
Ua fa’atupula’ia Fa’amasinoga o Fanua ma Suafa, ona ua tele manatu ese’ese ma lagona o le nofo a suafa. O le to’atele o se nofo a suafa, o le fa’ateleina fo’i lea o finauga ma le fevaevaea’ina o finagalo ma manatu. Ae le gata i lea, o le nofo a suafa e aia tutusa uma i le pule, lagisoifua ma fa’asinomaga o suafa.
8. ‘Aupega a le Suli fa’aalualuo.
O le fa’asafuaina o suafa sa’o, o se tasi lenei o faiga ua fai ma ‘aupega malosi ua fa’aaogaina e le suli fa’aalualuo ma le fa’aloloto e toe saofaga ai i le umia o le suafa sa’o o le aiga, lea sa umia e lona tama fa’atoa mavae atu.
O le tele o taimi o talanoaga a aiga e filifili ai se matai sa’o, ua atagia ai pea le toe tagisa o se atalii o le sa’o na se’i fa’ato’a mavae atu e faapea, e a pe finagalo malilie lo tatou aiga e toe tu’u mai le avanoa se’i ona toe fa’aauauina ai le tausiga o le aiga, ma fa’amae’a galuega tuua a lona tama. Afai la ae le aloa’ia e le aiga lea tagisa, ona taumafai loa lea o le atalii lenei e finauina le faasafua o le suafa, ina ia toe saofaga ai i le suafa. Ma o se tasi lea o fa’afitauli o lo’o tupu mai i le fa’asafua o suafa sa’o.
9. Afaina le vaitagata.
O le fa’asafua o suafa sa’o o aiga, ua afaina ai le vaitagata, ua leiloa e i’u o aiga, ulu o aiga. Ua fai keni le nofo a suafa i totonu o le nuu. Ua fa’atupula’ia le faitogafiti o le lautigalaulelei i totonu o le nuu, ona ua toatele le nofo a suafa e fai ma o latou ‘alofaga e pupuni ai ni a latou faiga fa’aalatua i totonu o le nu’u. Ma ua fa’atupula’ia finauga ma fevesia’iga i totonu o aiga ma nuu.
10. Fa’amalieina le tupu ma ola o le aiga.
O le fa’asafuaina o suafa matai o se faiga ua finau malosi e nisi o le mamalu o le atunu’u e faapea, “o se faiga e fa’amalieina ai le tupu ma ola o aiga.”
• O le fesili la ua tula’i :O le fa’asafuaina ea o suafa sa’o o aiga e faamalie ai le tupu ma ola o le aiga?
• Po’o le agaga tonu na afoafoa ai e le aganu’u le faia o matai sa’o e fa’amalie ai le tupu o aiga?
• Po’o le matai sa’o ea o se tofi e i ai ni ona tiute tauave ma ni matafaioi fa’apitoa e fitoitonu i le suafa sa’o e to’atasi e faia i le aiga?
E talitonu le fai pepa ua tatau nei ona toe autalu manatu ma fesiligia le agagatonu na ala ai ona ta’i tasi matai sa’o na fa’avae ai suafa sa’o o aiga. O suafa sa’o e lei afuafuaina e fa’amalie ai le tupu ma ola o aiga.
O le suafa sa’o na faavae:
“O se tofi po’o se valaauga ua i ai tiute ma matafaioi, pule ma fa’amanuiaga ua atofaina mo lea tofiga e ao ona fa’amalieina ma soifua ma ola ai le ua tofia i lenei tofiga, ae le o se tofiga e faamalie ai le lautele o tagata po’o le tupu ma ola o se aiga.”
O le mea lea, e sili atu le tele o fa’afitauli ma fatiatama’i e tutupu mai i le fa’asafua o matai sa’o i totonu o aiga nai lo le tumau i le tasi o le Matai Sa’o. E afaina fa’avae papa o suafa. E afaina tulaga mamalu o suafa. E fa’aiti’itia le tulaga mamalu o le suafa ma ua le mafai foi e suli o le suafa ona lagona le taua o le suafa pe afai e fa’asafuaina le suafa sa’o o le aiga. Ae o le isi tulaga e tatau ona mata’ituina, o le fa’atupula’ia lea o le fa’asiliaupule ma le aguilagi o suli o le suafa i le fa’asafua o suafa sa’o o aiga.
Ou te talitonu o nei lavasiga uma ua afua mai, ona ua fa’asafua ma fa’asalafa suafa sa’o. O le fesili, O ai e mafua ai?, o le Faamasinoga ea po’o suiga mai fafo? Ou te leai atu, o i tatou lava ua talia nei faiga ua lavasiga ai le tulaga o le suafa sa’o i totonu o aiga. Ma e tele la fesili ua tula’i mai i lenei faiga e fa’asafua suafa sa’o.
Ma o fesili nei ua tula’i mai.
• O se fa’avae ea lou suafa sa’o e te tutu i lalo o le ulu, ae o la e papae le saofa’iga a le nuu?
• O se fa’avae ea o lou suafa sa’o, e te si’i laulau i le isi matai sa’o?
• O se fa’avae ea o lou suafa sa’o, e na o lou piilima ma faalogo ae o fa’ataoto le tofa a lou nu’u?
• O se fa’avae o lou suafa sa’o e te le faalagolago i se pou o le suafa pe ete taumafa i le igoa ipu a le suafa?
• O se fa’avae ea o lou suafa sa’o o lou taumafa i le umukuka, ae o la e taumamafa le saofa’iga i totonu o le maota?
• O se fa’avae ea o lou suafa sa’o o se ave feau a isi matai sa’o?
• Afai e te le o soifua ma ola i fa’asinomaga ma lagisoifua o lou suafa sa’o, o le a ea la le uiga o lou matai sa’o?
• O lou suafa sa’o ea, ua na o se mea e fa’amaufailoga ai lou tagata, pe ua na o se mea e te tiu ai?
• O le mea lea, sa sili ai lava ona fa’asuafaina oe i se suafa pitovao o le suafa sa’o, e te saofa’i ai i le saofa’iga a le nu’u ma tautua i suafa sa’o o le nuu. Aua afai e te le soifua ai i lagisoifua o le suafa sa’o, o lona uiga o lou matai, “ o lou matai ua na suafa e faalagi ai lou matai.” E taua lou “iloa” o lou suafa matai, ae silisili ona taua lou soifua ma ola ai i lagisoifua o lou “iloa.”
Le paia e, o sasao nei, talofa ua solo le falute, ua masofa le fa ua tafea pulu i vai, ona ua gau le auau sa tau ‘aso i ai le fa’avae o le Aganu’u, ina ua lilifa le poutu na totofi e le Atua e maua’a ai le fa’avae o le Aganu’u.
Talofa e, o lele fo’i ua tausaili se upu e sui ai le upu, “pule fa’asa’o,” se’i fa’amalie ai le aia tatau so’onafai. Ae peita’i o lea lava na sa’afi tama fafaine a lou ele’ele, ae o lea fo’i na tau’ula’ula ai le tauasuasu o le tauafiafi o ou taulele’a ma pepese, “na tofia e le Atua Samoa ina ia pulea e matai, aua o lona suafa na vaelua i ai.” Pese.
Tumau i ou fa’avae ma lou tagavai, ona tumau lea o manuia mo Samoa.
Fa’afetai fa’afofoga mai.


c: text/html

text:
O le maua ai o le fa’atalatalanoaga le Fofoga o Samoa ma Simati Tia’i o Malua ma Vailele sa ia fa’ailoa ai le mativa ma le lē tagolima o si ona aiga.
Sa maua le fa’atalatalanoaga a’o malolo mai le fa’atauina o la atigifanu taula i se tasi o faleoloa.
“Ia o lea ma te malolo ma si o’u atali’i i i toa ma foi mai na ma o ave ma atigifanu taula aua sina seleni,” o lana lea tala i le Fofoga o Samoa.
“E na’o le $7 le tupe na maua mai ia e lua falaoa lea ua fa’atau ma le suka $3 uma ai foi lea.
“O maua ma si o’u to’alua ma te galulue le tapenaina o se tasi fanua i nei Vaitele ma o lo’o matou nonofo ai ma si a’u fanau.
“O le matou totogi e maua e $50 i le vaiaso o nisi o vaiaso e $35 le tupe maua.
“Ia e le taitai ona lava ai se fa’asoa o lea e mana’omia ai lava se fesoasoani.
“Ia o le galuega la o lo’o fai nei e maua ai sina seleni fa’asili o le fa’aputu mai o atigifanu a lava ua ave le faleoloa e fa’atau ai.
Sa taua e le tamā le mativa lava ma e mana’omia lava se fesoasoani.
“E le gata i le leai se tupe ae o si o’u to’alua foi e iai ona manaona fa’apitoa.
“Na afua mai ina ua pauu mai luga le koko ma tau fa’aletonu ai lona mafaufau.
“O lea foi o lo’o mana’omia ai lava se seleni ae le gata i ana fualaa’u ma ana siaki.
“O le itu pitosili ona faigata o le leai se tasi le fanau to’a fa e aoga. .
“E le’o gafatia e maua nei na ave le fanau le aoga ma e leiloa po’o afea a o’o ai le fanau le aoga.
“O le onosai lava se maua sa’u galuega lelei totogi e sefe ai se tupe e ave ai le aoga.
“O le ala foi le ao le mana’omia o se fesoasoani.
“Tele lava na ou fa’alogo o le maumaga lava e ola ai nisi o tagata, aua foi e sili atu na lelei le totogi o le maumaga nai lo totogi o tagata faigaluega.
“Ia ae pei na fai atu le taimi ua sola, e leai se matou fanua, o le fanua o lo’o matou vaai ma tu’umasina ai pei o le ala faigata lena.
Sa taua foi e le tamā e tele o mitamitaga o tagata e fa’alia i mea ua latou maua ae o ia o lana lava miti ia mafai ona foia se fa’afitauli se tasi mai le tele o fa’afitauli.
“Ou te leiloa fa’atusa le olaga o le fanau e maua i le olaga o lo’o matou feola ai nei.
“Ou te leiloa po le a se latou lumana’i manuia e maua mai lenei olaga?
“O lea e talosagaina ai lava se tasi e fesoasoani mai.
Sa tutulu foi le tamā ma aunagi mo se fesoasoani.
“Pau lava lea le tulaga o lo’o talosagaina ai se fesoasoani.
“Ou te le popole le nofo mativama se isi lava tulaga ae pau lava le vaega taua ia te a’u ia ave le fanau le aoga ma ia maua so latou lumana’i manuia.
“Ou te le ioeina o latou olaga falolo ma olaga matitiva pe a le aunoa ma le aoga.

robotstxt: allowed

filter: keep


text:
1. Matauina i Tala Fou le faaaliga a se tasi o tamalii sa avea muamua ma Minisita o le Kapeneta- e faapea afai e toe fo’i mai le HRPP e faafoe le atunuu-e leai lava se mea e tasi e suia. Ua uma le 30 tausaga ae leai lava se mea o suia vagana ai le anoano o folafolaga-o le faaaliga lea a Dr. Tagaloa Pita.
Ia –afai la ua silafia e le atunuu lea tulaga-o le fesili-“O le a la le mea e tatau ona fai? Faamata e mafai ona liua ai manatu ma finagalo o i latou o loo maua le anoano o manuia mai le HRPP? Afai la e leai lava se mea o suia talu mai le 30 tausaga talu ai-o le a la le pogai e saga mana’o ai lava le HRPP na te faafoeina le malo o le atunuu?
O le tali- ua suamalie manuia o loo maua-aemaise ai o le paoa e taofiofi ai ma faalilo ana faiga pi’opi’o. Ia silasila i faiga pi’opi’o ia na fai e le Minisita muamua o Tupe i le SLC ma le faitau miliona ma miliona o tupe a le atunuu na maumau ai-ae matua musu lava le faigamalo e ave i le Faamasinoga!
Afai la e musu e ave lea mataupu i le Faamasinoga-o se mea amiotonu la le falepuipui o tagata o le atunuu i le gaoi o le $50, ae a faitau miliona ma miliona tupe a le atunuu ua liu-suavai i faiga pi’opi’o a le Malo-ona le falepuipui lea! O le fesili la- o ni tupe a le Palemia ma le Kapeneta poo le HRPP poo tupe a le atunuu?
O le mea tonu lava lea fai mai le gagana a Samoa o le “lē toe’e ma le le popoi! O ni tupe a o latou matua poo latou aiga, itumalo poo latou nuu-poo ni tupe a le atunuu? Afai la o ni tupe a le atunuu-o lona uiga-o “tupe e mamala ae o le la e tausi ai o latou aiga ma latou fanau! O lea ua faatafunaina le Flea Maketi ae o ai na te iloa pe le o le Palemene lea o le a soso’o- talu ai nei faiga pi’opi’o!
Afai la o faavae Samoa i le Atua ae o loo fai ma vaisu o le Malo le fai o faiga pi’opi’o-o manatua la le saeluaina o le Malo mai ia Saulo ae tu’u ia Tavita-lea fai mai lana ta’utinoga-“O Ieova o lo’u Leoleo Mamoe o Ia-e leai se mea ‘ou te mativa ai. Na te ave a’u i le mea o i ai le vaomu’a ou te taoto ai-na te ta’ita’i ia te a’u i tafatafa o vaitafe lemu-na te faafo’isia mai lo’u agata………”Na te ta’ita’i ia te a’u i ala o le amiotonu ona o lona suafa!” O le ituaiga lena o Ta’ita’i e faavae lona Malo i le Atua! E te mana’o lava la e fai le HRPP ma Vaega e faafoeina lo tatou atunuu? O le a la sou taofi?
2. Matauina foi i Tala Fou le Sui Faatu Tu-to’atasi o Levaopolo Talatonu ma sana faaaliga e faapea o le a faalauiloa aloa’ia i se taimi vave sui faatutū tuto’atasi mo le Faiga-Palota Lautele o loo loma nei.
O Levaopolo e pei ona silafia e le atunuu na ia faatuina lea faamoemoe. O ia la sui faatutū tuto’atasi-fai mai Levaopolo o loo filo ai se vaega tele o tagata polokiki e lava le poto masani.
O sui faatutu tutoatasi ia na ta’ua e Levaopolo o i latou ia ua latou silafia lelei le faiga e manumalo ai i se tuuga-solofanua-o lona uiga –ua latou iloa lelei lava le mea e fai pe a filifilia i latou. Ua vave mai le taimi e faalauiloa ai lea lisi o sui faatutu tuto’atasi faatasi ai ma fuafuaga e una’ia ai se fesoasoani mo tagata.
Fai mai Levao-a outou tuu atu tupe i tagata-e le o tagata susunu- ae faatau ai mea-ma a latou totogi le tau o ia mea-latou te totogi VAGST-ona nofo lea o le tupe i totonu o le tamaoaiga. O le isi faamoeoe o sui faatutu tutoatasi-o le manuia lautele lea o le atunuu. Fai ma e tatau ona tuuina atu i le atunuu avanoa tutusa tau galuega ma o latou faamanuiaga.
Fai mai Levao o se faiga faapena –e manuia ai le 180,000 o tagata o le atunuu-ona tuuina atu lea e le Malo faamanuiaga i ia tagata e soifua ai ma totogi ai a latou aitalafu. Fai mai la Levao –e tele isi lava fuafuaga o le a faalauiloa faatasi i le taimi e faalauiloa ai suafa uma o sui faatutu tu-to’atasi! O le a la sou taofi?
3. Matauina ma le fiafia le faata’ita’iga a nai tina o loo fia avea ma faipule! Ae a tatou tilotilo lelei i lea tulaga-e peiseai o loo i ai se tulaga o loo taotaomia ai lea taumafaiga! Ia o lea ua fai faata’ita’iga a nai Tina-ae le o iloa pe tua ma ni a le palota! O le fesili la-o se mea lenei e masani ai Samoa ona tau saili faapenei se avanoa o Tamaitai? I se tasi faaupuga-e peiseai o lea e tau faanoi se avanoa mo nai tama’itai?
O fea e aumai ai lea faiga? Aisea ua faigata ai ona malolo alii o avea ma sui tauva o le Palota-ae tu’u le avanoa i Tamaitai? O lona uiga-e valelea tamaitai o Samoa? E le faapea foi e le’i taitaia muamua e Tamaitai Samoa! Ua tatou iloa lelei Nafanua, Salamasina ma isi! E i ai ni faaletonu na feagai ma le atunuu?
O le tali –e leai vagana ai le to’afilemu o mea uma! Aisea la e le tuu avanoa ai i nai tamaitai? Afai o tamaitai o Tama Sa a Aiga ma o a tatou Feagaiga-e tau faanoinoi la se avanoa o tamaitai Samoa? O le lu’itau la mo sui tauva uma lava o le faiga-palota o loma nei-tu’u le avanoa i o tatou tuafafine.
O le upu moni- e sili ona agavaa tamaitai e ta’ita’ia le Malo. E na o tama’itai foi e maopoopo ai le atunuu-leaga e iloa alolofa ma alolofa moni i tagata uma o le atunuu. Afai e soifua mai le tamaitai Samoa ona tipi lea o lona pute i luga o le Upeti-o le faailoga lena o le faamoemoe o le aiga-o lona tofi o le manuia o lona aiga. O se mea talafeagai la e tusa ai ma le aganuu a Samoa ona tau faanoi se avanoa o tamaitai Samoa?
O le Tulafono Faa-Temokalasi Tau Aia Tatau-lea ua laki ai le itupa o alii-ona ua tatou tumua’i tutusa ai ma tama’ita’i-ae o le aganuu lava ia ma le faa-Samoa-o le tamaitai o lau Feagaiga e mu i ai mata o lona tuagane-e au foi le faa-malaia a le tuafafine! O se mea tatau la i le faa-Samoa le tau saili avanoa o tamaitai mo le faiga-palota? O le a sou taofi?


text:
- aiga
- iunivesite
- Yonsei Iunivesite
Yonsei Iunivesite
Yonsei University Details
- atunuu : Kolea i Saute
- aʻai : Seuol
- Acronym : YU
- faavaeina : 1885
- Students (approx.) : 39000
- Aua nei galo e discuss Yonsei University
lagona
tatalaina Yonsei le Iunivesite o le faitotoa i le po nei aoaoga maualuga i se tasi senituri ua mavae. E talu mai le tulai mai lea o le iunivesite tumaoti pito i luga a le atunuu ma ua faatulagaina i totonu o le iunivesite aupito sili ona lauiloa o le lalolagi. Fausia i luga o lo tatou talafaasolopito ma aganuu, a tuliloa malosi Yonsei se lumanai fou. Sailia e saili lo tatou nofoaga i le fusi o alaleo o suiga civilizational, o le a taitai Yonsei le isi 100 tausaga ma tusi se talafaasolopito fou.
Yonsei Iunivesite o loo ua ulufale nei i se lalolagi o avanoa unimagined. I se asiosio o suiga tetele, le atiina ae vave o fesootaiga ma tekinolosi faasaienisi i faapitoa ua Toe faatulaga le siosiomaga e aoao atu ai ma suesuega iunivesite atoa. ua oso le manaoga mo se faataitaiga aoga fou e lagolagoina a tupulaga faamoemoe e ola e avea ma 100 tausaga le matua. lea, o le toefuataiga o Yonsei Iunivesite lona suesuega, faiga aoaoga, ma le lagolagoina o pulega ina ia mafai ona taitai atu le ala i luma-mafaufau suesuega ma aoaoga mo se sosaiete suia.
Le na o le tuuina atu o le malamalama tele faapitoa, e pei o le faiga i totonu o se sosaiete tau alamanuia o le taimi ua tuanai, o le a avea nei disservice i tamaiti aoga o le a ola e vaai i le liliuina o se senituri fou. E oo lava i se tausaga ua sili mamao atu le atamai faafoliga tomai faapitoa o le mafaufau o le tagata, o le a tali Yonsei le valaau e uunaia ai tomai fatufatuai e mafai ona na o le a tauaveina e tagata soifua. ua atiina ae Yonsei polokalame eseese i le uunaia fatufatuga i se "fesootaiga le lalolagi." I le vaitaimi o aso nei, fegalegaleaiga faifai pea o vaega eseese o le poto ma le tomai e fausia fesootaiga e tuuina atu auala e atoa ituaiga fou o le malamalama ma le vaaiga.
Faataitaiga, physicists faalautele atu ai le tomai teori ma faapitoa o nanotechnology ua solia papupuni i le va o le faasaienisi mama ma faaaogaina o tekinolosi. Galulue Faatasi i le va o le humanities ma le faasaienisi ua aumaia ai e uiga i le suiga fou o le lalolagi sa muamua mafaatusalia. O lea e taua ai matagaluega sosooina le vaevaeina ma uunaia talanoaga i le va o tagata suʻesuʻe o isi fanua. O le mea lenei, Ou te talitonu i le taua o le faafaigofieina "extelligence,"O le faaleleia o le atamai e ala i le coupling o manatu pupula ese vavaeeseina. Fatufatuga e le na o le tomai e faia ai le tino vaaia, ae o le tomai e faia mea uma ona o ma faia se mea fou e ala i le upega o fesootaiga faapitoa o le mafaufau.
I le lumanai, o le a avea e pei lava ona taua agaga malamalama ma le fetufaaiga o manatu fatufatuai. a aveina Yonsei le taumafaiga e lauga e pei o se "sosaiete tigaalofa" e ala i le tausia o taitai oe faataitai ona fetufaai atu. Mo i lenei sosaiete o le lumanai, le sailiga o tupe faasili le tagata lava ia o le a suia i le faaaloalo ma le faasoaina o le olioli ma faanoanoaga ma isi; a sui ese le lalolagi mai lona "ola o le fittest" mentality ma vaai i le tagata lava ia-faaupuga, ma o le a liliu ai tagata e collectivism. O le faavaeina o Yonsei totoina le taua o le alu i tua atu o le na o le faasoaina atu o mea punaoa ma gafatia e faasoa atu le taitaiga. Luʻi ma le foafoaga, fesootaiga ma le tigaalofa, fetufaai ma iloiloga, pologa ma le faaaloalo. O le tulaga faatauaina o le a tatou tauaveina faatasi ma i tatou o ni taitai o le lumanai, ma o le a faataitai ai ma lagolagoina o Yonseians. Auai faatasi ma Yonsei i le taitaiina o le ala i le lumanai.
aoga / kolisi / matagaluega / vasega / mafaufau
- College of Liberal Arts
- College of Business and Economics
- Aoga o Pisinisi
- Kolisi o Saienisi
- Kolisi o Engineering
- College of Life Science and Biotechnology
- College of Theology
- College o le faasaienisi Social
- College o le Tulafono
- Kolisi o Musika
- College o le siʻosiʻomaga o Tagata
- College of Science in Education
- Iunivesite College
- International College
- Kolisi o Faafomai
- College of Dentistry
- Kolisi o Tausimai
- Open Major, Iunivesite College
- Underwood International College(UD freshman, ASD, TAD, ISSD, ISED)
- Kolisi o Faafomai(freshman)
- College of Dentistry(freshman)
- Kolisi o Fale Talavai
- School of Integrated Technology, Kolisi o Engineering
- Global Program – Pre-Major Program
- Graduate Aoga
- United Graduate School of Theology
- Graduate School of Studies Faava o Malo
- Graduate Aoga o Faamatalaga
- Graduate School of Communication and Arts
- Graduate School of Social Welfare
- Graduate School of Business Administration
- Graduate School of Education
- Graduate Aoga o le Pulea o le Malo
- Graduate Aoga a Engineering
- Graduate School of Journalism and Mass Communication
- Graduate Aoga o le Tulafono
- Graduate School of Human Environmental Sciences
- Graduate Aoga a tamaoaiga
- tulafono Aoga
- Graduate School of Government and Business
- Graduate School of Health and Environment
- Graduate School of Education
Ete mana'o discuss Yonsei University ? So o se fesili, faamatalaga po o le toe iloiloga
Faasoa atu lenei nisi faʻamatalaga aoga ma au uo
Yonsei University reviews
Join to discuss of Yonsei University.
Faamolemole ia matau: tuuina EducationBro Magazine outou tomai e faitau nisi faʻamatalaga e uiga i le iunivesite i le 96 gagana, ae tatou te ole atu ia te oe e faaaloalo i isi tagata ma tuu ai ni manatu i le gagana Peretania.


text:
O se tasi o mea e sili ona uiga ese ia Samoa e faapea e ona mafai ona avea i tatou ma atunuu itiiti ae o loo i ai le tele o mea i mea e fiafia i ai ma galuega e masani ona fai. Poo le a lava le mea o loo e sailia-pe ose faala’ei’au faale-agaga, galuega e faamalosia ai poo se mea faigofie lava e malolo ai ma fiafia.
E leai se afaina pe a faapea atu e seāseā lava ona i ai se taimi faatiga i lenei atunuu mugā-la. E i ai lava i taimi uma se mea e tupu mai tatou te aafia uma ai, o se tulaga lelei lea, talu ai-e faasino lea i le tulaga ese ma le lanu i totonu o lo tatou atunuu. O nisi o nei sauniga ua loa tausaga o iinei ae o isi e le o ni mea fou.
Fai la ma faata’ita’iga le sauniga tele tau taaloga o le vaiaso, le Taaloga Ta-Polo a le S.I.F.A. Samoa, lea sa faaauau mai pea i le tele o tausaga e aumai ai nisi o tagata ta-polo e sili ona lelei mai le lalolagi i Samoa nei. Talu mai le Aso Tofi, e latalata i le 70 tagata ta-polo faa-polofesa ma isi tagata ta-polo ua leva ona faafiafiaina i le maoa’e o le tulaga lelei o le tau i le Malae Ta Polo i Fagalii, faaopoopo i ai ma le uiga ese o le tauvaga o lenei tausaga. Atonu e le agavaa Samoa ona avea ma nofoaga ta-polo uiga ese mo le lalolagi-ae o le tuputupu a’e o le Samoa Opena i le tele o tausaga ua faailoa mai ai ia i tatou e faapea o se tauvaga lea e tatau ona ati a’e.
E ese ai mai lena, afai o tagata o loo tatou faalogo ai mai tagata taaalo ma e pulea le taaloga-e uiga i le tulaga ese o lea tauvaga, e i ai la le mafuaga e tatau ai ona toe tuuina atu i ai ni tupe se tele ma ni alamanuia i totonu o ia tauvaga. Ua matou fai atu faapena ona o taaloga tau turisi o se mea lea mo Samoa e tatau ona suesueina ma ati a’e. Fai la le taaloga ta-polo ma faata’ita’iga. I isi lava atunuu lea e fa ona vaitau i se tausaga, o loo i ai se taimi faatapulaaina e mafai ai ona taaalo se tasi. E le faapena Samoa nei. E pei ona o le a faailoa atu e tagata ta-polo uma ia te outou, o se atunuu lenei e mafai ona e taalo ai i le tausaga atoa. O lona uiga-e leai se mafuaga e le tatau ai ona tatou le maua se taimi e sili atu i lo le tasi o se tauvaga tele i se tausaga, e faatosina mai ai tagata ta-polo mo sina vaega o le la ma le oneone.
O le mea uiga ese i nei tauvaga e le taua poo ai e manumalo. Ua lelei-atonu e ese ai se manatu o tagata tauva finau. Ae mo le vaega toatele o i latou, o le fefaatuatuaa’i ma le mafuta faale-uo lea ma fesootaiga ia o loo ati ae-e sili ona taua. .
E faasino i le talimalo i tagata asiasi mai ma le fai o i latou ia latou lagona o loo talia lelei i latou-ma o le a faigata ona latou faatali i le taimi e toe taliu atu ai i o latou atunuu na tau atu i tagata uma Samoa. O le pogai lea matou te talitonu ai-e tatau i le malo ma pulega tonu e aafia ai ona tuuin atu se isi faamamafa i le atiina a’e o nei taaloga. Ma e le tatau foi ona faapito i le ta-polo.
Ua ia i tatou se vasa uiga ese ma taaloga tau le vai e pei o le tauvaga lauiloa o Fagotaga lea e fai i tausaga uma. Talu ai nei sa fai ai le tauvaga tau kirikiiti a le ‘aumatutua i Tuana’imato. O le isi lena faata’ita’iga o le faiga e mafai ai e nei taaloga ona faatosina mai le toatele o tagata i Samoa.. Sa fai le tatou malafoni, taaloga lu’itau faa-irona ma, taufetuliga i luga o mauga ma tuuga uila vilivae i le salafa o le atunuu e aofia ai ma Savaii. O ni faiga uiga ese ia e faatosina mai ai tagata asiasi i lo tatou atunuu.
Ma-ia ‘aua nei galo ia i tatou le Savaii Crossing Challenge talu ai nei a le Pualele Outrigger Canoeina Club. Ma le anoano o isi lava taaloga sa faamaopoopo i totonu o le atunuu –tusa lava pe o ni taaloga, mea faale-lotu, tusiga-ata, mea tau aoaoga poo le a lava. O nei mea e le o ni nai taaloga. O taaloga nei faatasi ai ma se talosaga a le lalolagi ma e le motusia ona uiga taua e faatosina mai ai ituaiga eseese o turisi.
.O Turisi, aemaise ai lava tagata ia e naunau i nei taaloga, o le a latou totogiina le tele o talā e o mai ai pe afai e lelei ona faamaopoopo faatasi ai ma ni fuafuaga ma soo se mea o ia te oe ina ia mautinoa ai lo latou nonofo ina ia faafiafiaina ma manatua pea. O lea la ua faamanatu mai ai ia i tatou se mea na faaalia e le Minisita o Turisi o Lautafi Fio Purcello i le amataga o lenei tausaga ina ua na tauaveina lea matafaioi.
Toe faafofoga mai foi: “O le lu’itau mo ai mo le isi lima tausaga, pe faapefea ona tatou faagasolo i luma i lenei atiina a’e,” o lana faaaliga lea.
“Ou te talitonu tatou te le’i ‘ausia le tulaga e tatau ona tatou ‘ausia i totonu o le alamanuia tau turisi. O le mea lena matou te mana’omia. “E tatau ona tatou mafaufau i ni ala ese ina ia mafai ai ona tatou ‘ausia le tulaga mautu o Samoa i le avea ma taunuuga e le gata mo turisi e asiasi mo ni nai aso ae o le matua nofoi totonu o Samoa mo se vaitaimi umi ma faaalu ana tupe i totonu o Samoa. O se manatu uiga ese Lautafi. Ia tatou faasaga la’ia e sailia ia avanoa uma. Ma o se tasi o ala e sili ona lelei mo le agai i luma o le tuuin atu lea i turisi o mafuaga moni e sau ai i Samoa, e pei o taaloga latou te le manana’o e misia. O le fuafuaga faigofie e faapea a tatou tuuina atu ia i latou se mafuaga e lava lana faatauanau-e sau ai i Samoa faatasi ai ma faiga sa’o ma faiga e lagolago a’i ua faatulaga, o le a latou o mai.
Tamaitai e ma alii, o se mataupu lautele lenei-ae a o fai le tatou malologa i le faaiuga o lenei vaiaso, o se mataupu lea e tatau ona saili pea i ai ma le faamoemoe ina ia vave ona faatino se gaoioiga ae le o le tuai. O lo matou mantu lena.
Ia outou maua Samoa se faaiuga matagofie o le vaiaso ma ia faamanuia atu le Atua!


text:
Fa'aperetania
'Ua salalau lenei gagana i le lalolagi atoa. 'O lenei fo'i gagana, 'ua 'avea ma gagana lona lua a le tele o tagata 'o le vasa Pasefika, e pei 'o Samoa. E iai le manatu, 'o le gagana fa'aperetania, 'ua matuā talitonu i ai le tele o tagata Samoa e fa'apea 'o le gagana e maua ai le atamai ma le poto. 'E talitonu fo'i nisi o i latou, 'e lē aoga la latou gagana. E lē sa'o lea tāofi, 'auā e 'avatu le gagana fa'aperetania i Samoa, 'ua leva ona atamamai ma popoto tagata Samoa e fai lo latou soifua ma lo latou lalolagi. 'Ua leva fo'i ona fa'avasega lelei mea 'uma o lona lalolagi i lana lava gagana. Fa'ata'ita'iga, 'a tatou manatu i le maopoopo o le fa'amatai ma le fa'asamoa, e le'i fafauina i se gagana 'ese; e le'i fafauina i le gagana fa'aperetania - e leai. Na fafau lava ma lona mausali i le gagana Samoa mai lava i le 'amataga o le lalolagi o tagata Samoa. 'O le mea lea, 'aua le fa'atamala i le gagana Samoa, 'aua 'o le meaalofa a le Atua mo tagata Samoa.


text:
O le ala i le pule o le tautua
O le maua ai o le fa’atalatanoaga a le Fofoga o Samoa ma le tama matua ia Fa’alava Iosefa, 67 tausaga le matua le soifua, sa ia fa’ailoa ia le olaga galuea ma o le ala foi i le pule ma le ola manuia o se aiga.
“E ui lava i le tele le pologa ma le tele lava le vaivai ae o lo’o faia lava le fatu aiga tausi ma le naunautaiga ia manuia iaga ma ia maua ni lumana’I manuia o fanau.
“Pei lava na ou fai atu, o le ola galuega e le faigofie ae o le manatu maualuga ia manuia fanau ma maua le ola fiafia i totonu le aiga. O lana lea saunoaga.
“Ou te tautino atu, e leai lava se galuega sili ona tupe lelei e pei o le faifatoaga, ma o se galuega lava lea e patino lava i le tama i le atina’eina o le aiga.
O le faamanuiaina ai o le tama ia Faalava Iosefa i ni tamaiti toa fa sa ia fa’apea ai i lona loto e tele lava fa’afitauli o le feagai ai ma ia ae o le a ia onosai ai aua o fanau o le tofi mai le Atua
“Ia mo le silafia o le maumaga lava sa tausi mai ai le fanau mai le laiti se ia o’o mai lava I le taimi nei, a tu’u foi si sesi itu o le maumaga le ola o si o’u aiga aua ana leai lava le maumaga e leiloa pe fa’afefea na tausi tamaiti.
“O meamata lava sa fa’atau I le maketi, e iai foi le isi taimi ua le lava le fa’asoa ma leai ai se tupe e pasese ai I Apia ona fa’asavili lava lea o meamata i totonu si maotu nu’u.
“O se galuega faigata ma fiata le fai maumaga ae ui i lea o se alaga tupe manuia ma sa fesoasaoni malosi lava i le aiga ae le gata i lea o le lima taumatau lava i le fa’aaoogaina o tamaiti.
Sa taua foi e Fa’alava tele o taimi e lagona ia le vaivai ma le manatu lelava ae sa tua lava i le manuia o fanau ma ua mafai ai ona ave le isi toalua o lana fanau I NZ o lo’o fesoasoani malosi mai lava i le taimi nei.
“E oo’o mai lava i le taimi nei o lo’o fa’aauau lava le fai maumaga ma o lo’o tualaga lelei lava mea uma ma ua avea foi ma masani.
Sa ia fa’ailoa foi tele o tagata o lo’o faitio i le taugata le soifuaga pei ta’i e le’o le mafuaga lea.
“O le tele lava o le paie, o le le ola galuega ma le ola finau ae maise ai le fa’alagolago lava I le tekenolosi ua sao mai.
O le le isi foi mau i le tama e leai se tasi o le aiga e faigaluega ae o le maumaga lava sa fa’amoemoe iai ma ua avea ma se tala fa’asolopito i le olaga o lona aiga.
“E taua ai lava le galuega ma aua le ola fa’alagolago ma ia taumafai e fai se suiga o le olaga.


text:
Tusia - Deidre Fanene
Faaliliu e Seagaitumua Tupuola
Ua i Samoa nei, le tama taalo lauiloa i le lakapi a Ausetali o Scott Sio-lea na ia foa’i atu ni mea tau lakapi i le Kalapu Lakapi a Solosolo-o le ‘Afaluko’ i le vaiaso talu ai. O Sio e taaalo i le tulaga o le ‘prop’ mo le Brumbies i le tauvaga o le Supa Lakapi.
Fai mai a ia o le pogai ua tonu ai ia te ia e aumai ni mea tau lakapi mo le kalapu-ona o lona tamā
E ui lava ina sa fanau Sio i Sini i Ausetalia, “O iinei na tupu a’e ai lo’u tamā i totonu o Solosolo,” o lana faaaliga lea.
“O iinei na tupu a’e ai. O le tele o mea na matou faia a’o matou talavou o le taalo lakapi ma o nisi taimi e galo ai ia I matou le vaega o le lakapi lea e tatau ai ona matou tuuina atu ni mea i tupulaga talavou e fiafia i ai.
“E pei lava o le aganuu a Samoa, o le lakapi na te faatinoina se vaega tele o taaloga faatasi i ma le lotu-o lona uiga la e lua mea na matou ola a’e ai. “O le toatele o tamaiti iinei ia atonu o loo manana’o e taaalo mo le Manu poo le Olopeleki foi poo le Wallabies-ma o lea ua ‘ou mana’o ai e fai se fesoasoani mo i latou e amata ai ona fai lea tulaga i se aso e tasi.
“O se vaega o lo’u olaga lakapi e mai o’u matua, la’u aganuu ma le anoano mai lo’u aiga.”
Na faafetaia e le Peresetene o le kalapu, Leafa Ioane Sio Mr. Sio ma ona matua mo lea lagolago i le faagasologa o le tausaga atoa. “Ou te iloa e le faigofie ona foa’i ni mea ia Samoa ma ou te talitonu ua e faaaluina ni tupe se tele i nei mea tau lakapi e aumai ai iinei,” o lana faaaliga lea. “Ona o lou alofa i lou nuu, matou te fia momoli atu le faafetai tele mo ia meaalofa.
“O le a matou faaaogaina ma le poto ia mea ma manatu lou alofa ma lou agalelei i la tatou kalapu.”
O le taaloga muamua a Sio o le faagasologa lea o le taamilosaga o le Super Rugby 2012 e faasaga i le Sharks i Kanepera.
Na avea foi o ia ma sui o Ausetalia under 20 i le 2011 IRB Junior World Championships. Sa aoaoina o ia i le Sydney Trinity Grammar School i le Summer Hill, lea na ia maua ai tulaga o le Kapeteni o le Lakapi ma le School Vice Captain i le 2009. I se taimi mulimuli ane ai o lea tausaga- na avea ai o ia ma sui o le NSW Schoolboys, Australia A Schoolboys ma le Australian Schoolboys.
O le taaloga muamua lava a Sio-o lona tulaga o le ‘loosehead prop’ faasaga i le Olopeleki i le faagasologa o le manumalo i le taaloga mulimuli o le 2015 Rugby Championships, ina ua mae’a se suiga lelei o le ‘au-faaleoleo e faasaga ia Aferika i Saute ma Argentina. Na lavea Sio i totonu o le ‘au e 31 a le Wallabies, lea na ia sui ai le prop a le Wallabies e aupito i tele ana taaloga, o James Slipper e avea ma filifiliga faamuamua a le Wallabies mo le tulaga o le ‘loosehead’. Faamatalaga faaopoopo mai le Wikipedia.


text:
Misia Sloane telecharger francais VF Ata Tifaga tafe
Misia Sloane Download fr DVDRip VF ata tifaga atoa
📅 Aso faamatuu : 8 Mars 2017 📅
📺 a : John Madden 📺
🎦Genre : tirama 🎦
🇬🇧🇺🇸atunuu : Amerika, Français 🇺🇸🇬🇧
Misia Sloane Download Free Full Ata Tifaga
Film Miss Sloane 2017 sii 1080p uiga lelei, i Farani. Matou te valaaulia outou e asiasi i lo tatou telechargerfilm24.com website
Découvrez le nouveau film de Miss Sloane Télécharger. Meilleur film du genre drame. O aso taitasi tatou faaopoopo mataupu fou ma vitio lauiloa. o tifaga MPEG-4 / MP4. Auai i le vaega o lo tatou tagata e faaaogāina satisfaits.Nous fai ma sui o se punavai fou o ata tifaga e sii maia le tulaga aupito maualuga. Aua le misia le tifaga muamua.
faamatalaga aoga e uiga i le ata tifaga, kiliki iinei
otootoga
O le tamaʻitaʻi toa autu o le ata tifaga o le a taalo Jessica Chastain, na ia faatinoina le lobbyist mamana ma le faatosina. O le tamaitai ua tuuina i luga ia te ia galuega e tau mo tulafono tighter i le aia tatau e tuuina atu ai lima. Elizabeth Sloane (Jessica Chastain) totogi aupito maualuga o le lobbyist ma sili ona aoga i Washington. I le lalolagi o faiga faapolotiki maualuga ma tupe palapala mea leaga ma faimasasa o le faatulagaga o le aso, e leai se tasi ma o se laasaga e le aunoa i luma o le tauvaga. Mea e faigata pe i lalo o le uunaiga a aafiaga patino, liliu Elizabeth e faasaga i tagata e ona galuega i le taimi nei. E lagolagoina i le Business Schmidt Rodolfo (Mark Strong) ma se vaega o taleni talavou, ua fetalai mai ai le taua i luga o gaosi lima US. E avea manino vave e faapea o se luitau i le sui tauva e sili ona matautia o lana galuega, le a totogi atu ia te ia a manumalo se tau maualuga.
tafe
-
- Miss Sloane Télécharger 2017,
- 2017 Miss Sloane tifaga Farani atoatoa
- 2017 Miss dvdrip TRUEFRENCH Sloane,
- Miss Sloane 2017 uptobox,
- Miss Sloane 2017 le ave,
- ata tifaga Miss Sloane telecharger,
- Télécharger Miss Sloane 2017 Farani saoloto,
- Miss Sloane 2017 ata tifaga vf le ave,
- Miss Sloane telecharger 2017 atavili,
- ata tifaga Miss Sloane 2017 1faila,
- Miss Sloane 2017 sone téléchargement,
- Télécharger Miss Sloane 2017 ata tifaga Farani


text:
Mo le lua vaiaso talu ai-sa fai ai le suesuega a le Fono a Autalavou a Samoa (S.N.Y.C.) ma lana Vaega e su’esu’eina-na latou suesueina ai le 718 o tagata talavou e afua mai le matua i le 18 i le 35 tausaga-mai totonu o nuu na filifili i Upolu ma Savaii.
O lea su’esu’ega o le aoina lea o faamatalaga e uiga i tala’aga o le ‘autalavou, maualuga o lo latou aoaoina ma mafuaga ua le uma ai a latou aoga, tulaga tau tagata faigaluega i le taimi nei, poto masani i le faia o tusi talosaga mo galuega, tomai ma tulaga maualuga tau le faitau tusi, galuega taua e maua ai tupe o loo avanoa ia i latou mai puna’oa faale-natura o i totonu o latou nuu, ma le iloa ma le malamalama i galuega e leai ni totogi.
O faamatalaga sa faamaopoopoina mai lenei suesuega e taua tele e fesoasoani ai i S.N.Y.C. mo le:
Iloa lelei o faamatalaga faavae e uiga i tagata e leai ni galuega ma/poo tupulaga talavou e matua magafagafa i le tamaoaiga i totonu o Samoa, ati a’e o se faamatalaga tau faiga faavae e avea ma mea faigaluega pe a talanoaina mataupu tau le leai o ni galuega i totonu o le vaega o autalavou, ma
(i) Faatuina ma le faavaeina o le fuafuaga autalavou e amataina mo ana galuega tau autalavou i luga o se galuega amata tau fesootaiga i le initeneti e lagolagoina e le International Labour Organisation (lea e Galulue faatasi ma le Tasi o Polokalame a Malo Aufaatasi tau Galuega a le Autalavou ma le Samoa National Action Plan mo (Galuega a le Autalavou).
O Le Faamaopoopoina le Polokalame a le S.N.Y.C. o Taimalelagi Kaisarina Salesa fai mai sa matua sili ona fesoasoani ta’ita’i o nuu i lea taumafaiga.
Matou te faafetaia Ta’ita’i o Nuu ma Faife’au ia sa matua lagolago mai e ala i le faatagaina o i matou e faatino le suesuega,” o lana faaaliga lea. “Sa latou faafetaia i matou ona o le fesoasoani atu i le latou taumafaiga-e ala lea i le fesoasoani i tupulaga talavou o latou nuu, ma faatelevaveina lenei galuega e ala i fesootaiga ma latou autalavou ma le tuuina mai o maota o latou nuu matou te faaaogaina.
“E fia faafetai atu le S.N.Y.C i tupulaga talavou o Samoa ia sa tuuina mai o latou taimi i lea aso e auai i lenei suesuega ma matou te faamoemoe o le a matou galulue faatasi ma tupulaga talavou i le lumana’i ina ia mafai ona maua ai se tupe mo latou aiga.” Sa faafetaia foi e le S.N.Y.C. ma aloa’ia le galuega fita sa faatinoina e ona sui auai mai nuu ia sa fai ai suesuega ma o lo latou mafuta pea ma o latou nuu ua matua fesoasoani tele lea i le ofisa ma le vaega a le T.Y.E.S. i le faatinoina o le suesuega e aunoa ma ni faafitauli e tele.
I vaitaimi o le 11 – 25 Aperila 2016, sa suesueina e le vaega su’esu’e le aofai o tupulaga talavou ua faaalia i lalo mai nuu o:
• Tanugamanono (31)
• Faleasiu (176)
• Falelatai (91)
• Ulutogia (25)
• Salelesi (27)
• Vaimoso (40)
• Sapapalii (66)
• Safune (64)
• Auala (47)
• Vaisala (28)
• Foaluga (58)
• Satuiatua (16)
• Gataivai (49)
O le Su’esu’ega o le ‘Tracer Youth Employment sa faatinoina i se faiga faa-paaga ma le Polokalame o le Pacific Leadership faatasi ai ma se fesoasoani faaopoopo mai le International Labour Organisation ma le Civil Societt Support Programme.


text:
1. Matauina i Tala Fou fai mai ua teena e le Palemia Palusalue-ma e foliga mai o lea tete’e a le Palemia –ua faaupu mai ai e faapea-“O loo latou ti’eti’e ia matou taavale. E tatau ona i ai ni a latou lava taavale-ae o la e ti’eti’e fua!
Aisea ua fai ai a latou faatosina-ae faaaoga ai a matou taumafaiga? –o le faaaliga lea a le Palemia! Ona toe aumai ai lea o le faamatalaga o la ata-O LE TAUA TAU POLOKIKI: Taitai o le Tautua Samoa Party o Palusalue Faapo II ma lona fili-Palemia o Tuilaepa Sailele Malielegaoi.
Ona aumai ai lea o se faaupuga fai mai ua tavili e le Palemia o Tuilaepa Sailele Malielegaoi ni pūpū i le fuafuga a le Tautua Samoa Party mo le faiga-palota-ma fai mai ua na o se fuafuaga vaivai.
Na ia tuua’ia foi le Taitai o le Tautua Samoa Party ona o le kopiina o fuafuaga na faaalia e le Vaega e Puipuia Aia Tatau a Tagata. Talu ai la ona o se tala umi lea tala-e lelei la ona tuuina atu ni nai fesili ina ia atili malamalama ai le ‘aufaitau i lenei mataupu.
O le fesili la-afai ua kopi e le Tautua Party ni fuafuaga a le HRPP-o a ia fuafuaga? O ni fuafuaga lelei e manuia ai le atunuu poo ni fuafuaga e feoti uma ai le atunuu? Afai o ni fuafuaga lelei-aisea ua tuu ai mo le Palota o loo loma nei-ae o lea ua savali le 40 tausaga o pologa faa-soloatoa le atunuu talu ai faiga pi’opi’o a le faiga-malo a le HRPP?
Afai la ua malepelepe ma masofasofa le atunuu i faiga a le HRPP-o le a le mea ua le salamo ai nei tagata ma se’e ese filemu –ae o atu nisi tagata Samoa e alolofa moni i le atunuu-e faafoe le Malo o le atunuu!
O le mea lea ua aliali mai- ua suamalie le fia avea ma ta’ita’i-tiga lava ona faalogo atu ua malaia le atunuu talu ai le latou faiga-malo-ae fiapule lava! Aisea la ua faigata ai ona salamo nei tagata ia latou mea leaga ma faiga pi’opi’o -ma taatia loa le Malo o le atunuu e o atu ni tagata alolofa moni e faafoe? Afai la ua suamalie le lole i le mitimiti- a faapefea le atunuu lea e matelaina? O nei la upu uma e fai-e na o upu suamalie lava!
Afai la e na o finauga faa-polokiki lava mea ia e aumai- o le tiute la o le atunuu atoa ona fai le suiga e manuia ai. E toe faamanatu atu- o le atunuu poo tagata palota e faia le tonu o le mea lea e pisa soo ai le Palemia ma le Tautua Samoa Party.
O le aoga la o le tulai mai o le atunuu atoa e fai le suiga ina ia manuia ai- o le faamanatu foi lea i le Palemia ma le ‘Au Polokiki uma-o le atunuu e pule-ae le pule se Vaega Faa-Upufai. Afai la e finagalo ai le atunuu ae fai se suiga-o iina o le a maua ai le aoaoga mo le ‘au-polokiki uma! O le a le aoaoga? O le atunuu e tofia ona ta’ita’i-ae le o ta’ita’i! O le a sou taofi?
2. Matauina foi se ulutala fai mai o loo sailia e le Malo se Loia Sili fou….! O le fesili-o le a le mea ua tupu i le Loia Sili o loo i ai nei? E i ai se mea ua fesopoa’i ai le Loia Sili ma le finagalo o le Malo? A toe faaupu- e i ai se mea na finagalo ai le Malo e le’i faia e le Loia Sili?
Ae afai la ua tonu i le Loia Sili o loo i ai nei e le toe talosaga mo lea avanoa-ia atonu e mafua ona o ni ana ia lava fuafuaga-ma isi mea o i tua atu tatou te le o iloa! Ae poo le a lava- e tatau lava ona faafetaia Aumua mo lana tautua i le malo ma le atunuu atoa! Ae poo a lava fuafuaga a Aumua- matou te momoli atu le faafetai tele mo lana tautua ia Samoa! O le a sou taofi?
3. Matauina foi i Tala Fou fai mai ua ta’ua le igoa o Samoa i faiga pi’opi’o tau fefaatauaiga. O le faamatalaga la o lea tala fai mai e sefulu atunuu iloga i faiga pi’opi’o tau fefaatauaiga i le lalolagi atoa e aofia ai ma atunuu o atumotu o le Pasefika.
Fai mai la o Vanuatu le atunuu auito i pagatia talu ai o loo avea o ia ma ta’ifau leoleo o ia faiga na te mata’ituina le fagia o pepa o oloa tau fefaatauaiga. Ia afai la ua laumanu’ia foi le suafa o Samoa i nei faiga pi’opi’o-e aliali mai la ua na o mea leaga lava o loo ta’uta’ua ai Samoa i le taimi nei-ae ua uma le taimi sa avea ai le Malo o Samoa-ma malo sa faaaloalogia ma faata’ita’i i ai le Pasefika ma le lalolagi atoa.
O le fesili la- faamata e mafai ona toe aveeseina lea luma o Samoa-talu ai faiga pi’opi’o? O le a sou taofi?


text:
Faasao-faauo masini Jeans togitogiga leisa Denim o Golden leisa Faaalia i SCISMA 2015
E lei leva talu ai, o se suesuega e ala i ata tifaga pepa aloaia Jing Chai tusitala CCTV sinia muamua "I lalo o le Dome" maua pa o mumu i luga o le web. toe avea faʻatasi mataupu Siosiomaga a gauai vevela.
Alamanuia o le punavai autu o aafiaga filogia. O le mea lea, e faaleleia ai le saogalemu o lo tatou siosiomaga, e le gata o le malo ma pisinisi, e tatau ona taitai e ala i faataitaiga i le faalauiloaina o suiga tau alamanuia ma faaleleia, ma le alualu i luma faiga siosiomaga faauo o le tuuina atu i sui le faiga o aafiaga filogia i tua o le gaosiga.
Mati 26-29, o le aupito tele i saute Saina faaaliga ofu lavalava - Saina (Dongguan) Int'l Ituaiga ie & Lavalava Alamanuia Fair (DTC2015), na faia i le taulaga houjie, Dongguan, Guangdong ogatotonu faaaliga faava o malo po nei. Goldenlaser faalauiloa oloa tāua, jeans leisa togitogiga faaali faʻatasi masini, ia vave ona avea ma taulaiga o le aofia, ma tosina a tele le aofai o tagata faatau ina ia o mai e asiasi i ai, malamalama ma feutagai.
I vaega lavalava uma, e tulaga ese faagasologa fufuluina vai i le ofu jeans. Ona whiskers pusi, manuki, o le kiona ma isi e tatau ona ausia aafiaga i lavalava denim e ala i lenei faagasologa. Ae peitai, o le faagasologa o le fufuluina masani po o le faaaogaina o lima pulumu, po o le faaaogaina mamafa o reagents vailaau, le sa avea muamua ma e le lelei; le a maua ai e mautinoa lava le gata faataunuuina suavai leaga. I nisi o aai jeans, i lenei auala e masani gaosiga, ua oo vaevaega faapopoleina ai le aafiaga filogia vai otaota.
O lenei masini e le togitogiga leisa jeans mai Golden leisa, i le faaaogaina leisa faagasologa digitizing, e le gata ina ia mafai ona faatumu ai le pusi avaaluga, manuki, o le kiona ma isi aafiaga faagasologa mananaia, ae mafai foi ona ausia lava faapitoa faatusa customization. I ona iloilo le lelei, o se masini e mafai ona 10 galulue tagata, foi le vai e faasaoina ai le sili atu i lo le 50%. O le mea moni, i atunuu Europa ma faalauiloa siosiomaga malosi, ua avea tonu tekinolosi gaosi leisa denim, ma ua uma ona avea lenei masini le oloa vevela o le auina atu i fafo Goldenlaser.
E toatele tagata e faaaogāina auaunaga o alamanuia denim faaalia, e pei ona faateleina iloga faafitauli tau le siosiomaga, pulea le malo i le lotoifale o le alamanuia e sili atu ma sili atu ona mātuiā, kamupani e tatau ona saili se auala tuuina sili siosiomaga faauo ma tagata matua e sui ai le taua-mo-atinae masani e auala i tua o aafiaga filogia o o le tuuina atu, o le pau lava le auala mai o latou atinae. Ina ua vaai i lenei auupega faasao-faauo leisa Golden, ua tali mai a latou loto. Na o le tolu aso, ua ulufale atu i le numera o gaosi i totonu o se galulue faatasi ma Golden leisa.
Lē gata i lea, i lenei faaaliga, Golden leisa siomia digitization, downsizing, le lelei, autu o le siosiomaga, foi faaalia le faiga embroidery leisa fou tupulaga lona lima, masini vavaeina leisa aloaia faaaliga otometi, otometi saosaoa-maualuga roll-e-roll faiga togitogiga leisa ma se faasologa o le maualuga o le faaiuga fofo gaosi leisa patino, ma faalauiloa ai se mea taua i le laina pito i lalo o le alamanuia, "leisa tuutuuga 3 tausaga" auaunaga, ua fafaguina repercussions malosi i le alamanuia.
taimi Post: Ape-11-2015


text:
Ua faailoa atu i le Palemia o Tuilaepa Sailele Malielegaoi ma lana faigamalo ina ia mata’ala i le faatupula’ia pea o tagata malaga e le tusa ai ma le tulafono. O lea lapata’iga e mai Sui Usufono o le Palemene i le Aso Gafua i le faagasologa o le talanoaina o le Tulafono Tau Faaofi Toe Teuteu Tau Sitiseni 2016.
Na faataatia i le Laulau-a-fono e le Sui Palemia o Fiame Naomi Mataafa, e fai ma sui o le Palemia o Tuilaepa Sailele Malielegaoi, o lea tulafono tau faaofi o loo sailia ai le toe teuteuina o le Tulafono Toe Teuteu o Sitiseni 2004, aemaise ai lava le fuaiupu 7 o le Tulafono-e aofia ai le tupulaga lona lua o tagata Samoa e fananau i fafo atu o Samoa o latou matua poo matua o latou matua o se sitiseni Samoa i le aso na fanau ai.
O loo aiaia ai foi ni mataupu feseeta’i e aofia ai tusi talosaga ia o loo taoto i le Matagaluega e faatali ai le faamaonia o le Tulafono Tau Faaofi..Ae peitai-na lapata’ina le malo e faapea o le toe teuteuga e ono mafai ona tatala ai se faitoto’a i tua i tagata malaga e le tusa ai ma le tulafono ma tagata mai fafo e teu faafaigaluega a latou tupe o latou faamoemoega e le o manino lelei.. O le Faipule mo Salega Sasa’e o Olo Fiti Vaai sa matua tete’e malosi i suiga ua fuafua. Fai mai Olo ua matua popole lava o ia i lenei tulafono-talu ai ona ua pa’ia ai se mataupu o loo fai ma fatu o tagata Samoa uma-o le sitiseni lea.
“Ou te iloa o loo i ai vaega i totonu o le Tulafono Tau Faaofi Sitiseni tau teugatupe faafaigaluega-ae o le upu autu lava iinei o le sitiseni,” o lana faaaliga lea i le Palemene. :”Afai tatou te faatagaina lenei mea-o le tatou ioe lava lea i tagata faipisinisi uma mai fafo e teu faafaigaluega a latou tupe i totonu o Samoa (ma o latou aiga) “.Ae peitai, sa teena e Fiame atugaluga o Olo. Fai mai le Tamaitai o loo saunoga le Faipule o Salega i le isi tulafono, o le Tulafono lea Tau Sitiseni Tau Teugatupe Faafaigaluega. Ae peitai- sa finau atu pea Olo
“O lo’u popolega e faapea afai o le tulafono tau faaofi o Sitiseni Tau Teugatupe Faafaigaluega e mo tagata mai fafo e teu faafaigaluega a latou tupe, o lona uiga-o lenei tulafono tau faaofi latou te avanoa ai foi (mo sitiseni), o lana faaaliga lea. “O le tatala atu o lenei tulafono i le tupulaga lona lua ou te popole ai ona e na o tagata Samoa e aafia ai. E mafai ona ‘ou faapea atu e tatala, aisea a le tatalaina ai? Ae e le na o tagata Samoa ia tatou te talanoa i ai. O lea tatou te talanoa i tagata mai fafo ia o le a avea ma sitiseni e ala ia latou teugatupe faafaigaluega ma mea faapena.
I le faagasologa o se talanoaga ma le Samoa Observer i fafo ane o le Palemene, sa faailoa mai e Olo e anoano isi mea e faasino i le tulafono tau faaofi i lo mea o loo talanoaina. Na ia faamatalaina e faapea o le Tulafono Toe Teuteu o Sitiseni o se faitoto’a lea i tua e faaaoga e tagata mai fafo ia o loo ulufale mai i le atunuu ma maua o latou sitiseni e ala i le Tulafono o Sitiseni Tau Teugatupe Faafaigaluega. O le pogai lea latou te le faatagaina ai le tulafono tau faaofi –e le gata ina aofia ai i latou ua i ai le toto Samoa atoatoa poo le 50 pasene o ‘afakasi,” o le faaaliga lea a Olo.. “O le tulaga faigata lena i lenei upu o le sitiseni Samoa. I lalo o le Tulafono o Sitiseni Tau Teugatupe Faafaigaluega, e na o le tagata talosaga ma lona to’alua ma lo la aiga e mafai ona maua sitiseni.
“O le taimi lava latou te maua ai sitiseni i lalo o le Tulafono o Teugatupe Faafaigaluega-ona mafai loa lea ona latou faagasolo atu i lenei faitoto’a i tua ma faaaoga le Tulafono o Sitiseni e aumai ai o latou tagata faagasolo i tua ma luma ma le tupulaga lona lua. “O le a o’o mai le taimi o le a ave ai e nei tagata uma mai fafo o tatou eleele., A tupu mai lena mea ma fai latou te nofoia lo tatou atunuu, o le a tatou se’e loa i atumauga e nonofo ai aua e leai ni a tatou tupe e tauva ai ma i latou. O nei tagata o le a latou faatauina o tatou eleele uma ma ave pisinisi. O lo’u popolega lena.” Na ula mai foi Olo e faapea atonu o le fetogia’iga i le va o le Palemia ma lana Minisita muamua o Tupe o Faumuina Liuga-ua aoga foi lea.
“Ou te manatu o le mea lenei sa taumafai Faumuina e ta’u atu ia Tuilaepa,” o le faaaliga lea a Olo.
“Sa na ona faamanatu atu lava e Faumuia ia Tuilaepa e faapea e tatau ona tatou ati a’e Savaii ma tapena o ia e aga’i i ai pe a pulea Apia e tagata Asia ma liua e avea ma latou taulaga itiiti o Asia i totonu o le Pasefika.”
Ina ua toe taliu atu i totonu o le Palemene-sa faaalia foi e le Minisita Lagolago o Fesootaiga ma o le Faipule mo Faleata Sisifo o Lealailepule Rimoni Aiafi-ni ona masaloga e uiga i lea Tulafono Tau Faaofi. Fai mai a ia o le sitiseni o se mea lea e agavaa i ai tagata Samoa uma lava-tusa lava pe o fea o latou nonofo ai.
“O soo se tagata lava na fanau mai se tagata Samoa tusa lava mai mai le 1800 poo 1900, o loo ia i latou le aia tatau e avea ai ma sitiseni o Samoa,” o le faaaliga lea a Leala.
O le faafitauli iinei o lo tatou tuuina atu lea o sitiseni i tagata e le o ni tagata Samoa ma o lenei mataupu e tatau ona toe iloiloina. Afai o loo faapea mai le tulafono tau faaofi e faapea o sitiseni e mo na o tagata Samoa, o se mea lelei lena. O loo i ai la’u mataupu pe a pa’ia sitiseni Samoa ia e tuuina atu i soo se tagata tusa lava pe o i latou o ni Initia, Saina poo se isi lava atunuu e mai ai i totonu o le lalolagi. O lenei mataupu e manomia ona toe faamalamalama ina ia puipuia ai le tulaga mamalu o a tatou sitiseni.
“Sa lagolagoina e Leala atugaluga o Olo e uiga i tagata malaga e le faatagaina e le tulafono. “O lea ou te taifauina se tusitusiga i totonu o le Island Business e uiga ia Saina i totonu o le Pasefika,” o lana faaaliga lea. “Ou te le tete’e i tagata Saina ae o se meaa lea e tatau ona tilotilo i ai, o manatu faaalia e uiga i le lolofi mai o tagata Saina i totonu o le Pasefika ma isi lava tagata malaga e le faatagaina e le tulafono i totonu o lo tatou atunuu.”.Fai mai le Minisita Lagolago e manaomia le toe faaupu ma le faaetete o le tulafono tau faaofi ina ia malu puipuia ai tagata Samoa..Sa ta’ua foi e Leala tagata mai fafo ua nonofo i Samoa nei mo le tele o tausaga ma ua fai o latou sao i lo tatou tamaoaiga-ae le mafai ona latou maua ni sitiseni ona o le taumafaiga taugata lea. Fai mai a ia o le itu foi lenei e tatau ona toe iloiloina.


text:
Tapena ma Tuufaatasi e Fuimaono Na’oia Fasavalu Touli F. Tupua mo le Samoa Observer.
E ui lava ina toatele alii sa tumau pea ona lalafi-pe nonofo filemu i totonu o latou nuu poo i le vaomatua-ae sa faaauau pea gaoioiga a le Malo-faatasi ai ma le faa-toateleina pea o le “Mau a Tamaita’i”-lea sa ta’ita’ia e le Masiofo o Ala Tamasese ma le faletua Samoa lē taualoa o Nelesoni-o Filoi Samoana Taisi (Rosabel Nelson), le faletua o Faumuina o Faamusami Faumuina ma le Masiofo o Pa’isami Tuimalealiifano-poo le faletua lea o se alii ua matuā matua lava.
Ina ua mavae osofaiga a Leoleo i Vaimoso-sa amata loa ona latou taofia solo tete’e. O Allen lea ua maua tele i le ita-sa taumafai e faaleaogaina lea lea Mau- e ala i ana faaupuga e faapea o loo “aofia”ai le anoano o tamaita’i matutua ma talitane lauiloa uma.”
O le Mau a Tama’ita’i na latou faafaigaluegaina Slipper na te faia tusitusiga e fai ma o latou sui ia Blake ma Allen e uiga i sailiga i totonu o nuu ina ua mae’a ona latou feiloa’i lelei ma Allen ae ua le mafai lava ona maua mai ai ni faamatalaga ma’oti e uiga i amio a tagata o vaega’au. O nei tamaita’i ta’ita’i na o ese mai ou luma…………ma le talitonuga atoatoa-e leai se puipuiga o maua e faasaga i faiga tau faamata’u i fafine ma tamaiti-ma ua le mafai ona tuuina mai e Lau Afioga-ma o le amio a Lau Afioga e peiseai e faapea e tatau lava ona fai pea ia faiga tau faamata’u-se’ia o’o ina mafai e tamaitai o Samoa ona una’ia o latou alii ia o loo sailia pea ma e ao i ia alii ona tuuina mai i latou i se taunuuga latou te le o iloa. Sa mata’ituina e Slipper le fanaina o Tupua Tamasese ma le maliu o Molia.
E tusa ai ma nei tulaga uma lava- ma e tusa ai ma folafolaga faifai pea a Lau Afioga-ma lau amio ua tino mai e tatau ona faa-ta’ape le Mau-ma e tusa ai ma le mea moni e faapea o le Mau e pei ona i ai-sa faataapeina e uāfana e o’o lava i itulagi e fa o le lagi, o lea ua lagona ai e Tamaitai o Samoa e faapea e leai se aoga- ma e maumau lo latou taimi e talosagaina Lau Afioga mo se puipuiga e faasaga i osofagai a tagata e leai ni a latou togiga.
O le lagona o Tamata’i o Samoa e faapea afai o le faamata’uina o tamaitai ma tamaiti o se mea faatagaina lea i lalo o le pulega a Lau Afioga- ina ia faaauau pea –o lona uiga la- e tatau lava ona faaauau pea. Ua faatonuina a’u e faapea ua aliali mai i tamaitai o Samoa e faapea o a latou savali i Lau Afioga e uiga i le saogalemu o i latou ma latou fanau-ua faatatauina e faapea e leai lava sona taunuuga.
O ia tamaitai- ua latou iloa ua uma ona faailoa mai e le Commodore-o le a le toe tafanaina nisi-ae latou te le mafai ona fulitua i le mea moni e faapea-e tumau pea ona faagaoioi le Malo o le Atunu’u, ma o se mataupu lea mo Lau Afioga ae le o le Commodore- ona faailoa mai-pe toe tafana nisi pe leai..
O le olega a Tamaitai i le Commodore na faatino ma le loto faanaunau. O le manatu o nei tamaitai-o le matupu tau le ola ma le oti e sili atu lea i lo se mataupu tau le usita’i i tulafono- ia e le’i faatinoina lava e Tagata Palota o Niu Sila poo tagata o Samoa. E mafai ona latou faia ae maliliu ai. O se itu e faanoanoa ai le oti ma le toto masa’a- lea ua aliali mai e leai sona taua i Lau Afioga pe a faatusatusa ma le mana’o, e pei ona faamaninoina ma faaalia, e le loto taofi mau! Ua faaalia i lalo le Vi’i o Tupua Tamasese!
O LE FANA TAAVILI UA OTEOTE MAI.
1.O le fana taavili ua ‘ote’ote mai
Tula’i loa si Alii ma ua fai mai
Ia filemu ma to’a le Tai
Tali i Lagi so tatou ‘ai
Faitalia Peretania e
Tali: Aue le Kovana e
Ua e faafiti
E te le iloaina
O se fana taavili
Ae molimau o tamaiti
Ma le afafine o Filisi
O oe lava na e faapa
Le fana taavili.
2. Tamasese ua e tu’umalo
Samoa lea ua falŏlŏ
Ua masa’a lou toto
I le sailiga o se ta Malo
Tau o lea, malo palefuionŏ


text:
Melanisia
Melanisia o se igoa e sau mai le 'upu' 'Kuliki' o (Motu e Uli). O tagata Melanisia ga nonofo i le vasa o le Pasefika au mai le Pasifika. Melanisia o tagata le Pasefika e sau mai i atanu'u o Fiti, Solomona,Papua,Niu Kaletonia,Vanuatu,Norfolk ma laiti tagata o Melanisia le nofo i Kilibati ma Toga ma isi Atanu'u Polenisia. o tagata o Melanisia le pea ga omai mai afalika po asia i le vaitaimi lea 400 milliona tausaga i aso ga. O lenei vaitaimi o tagata o Melanisia le nonofo Ausetalia, Niu Sila, ma isi fo'i atanu'u i lenei lalolagi. O tagata mai Fiti le pea fa'a Polenisia le Gagana au'a to'atele tagata Polenisia le nonofo i nu'u laititi. O nu'u ia e le Melanisia, o nu'u o Lau ma Rotuma.Le pe'i fo'i o Vanuatu motu o Solomona ma Papua le laititi tagata o Polinesia le nonofo i nu'u laititi.
Motu o Melanisia
- Bismarck motu
- Fiti
- Maluku Islands
- Niu Kaletonia
- Papua
- Norfolk
- Solomon Islands
- Torres Strait Islands
- Vanuatu
Motu ia e pea fa'amai le 'Melanisia' latou tagata.
- Flores
- Nauru
- Sumba
- Timor (Sisifo o Timor totonu o Intonisia Timor-Leste)


text:
Na talimalo le Digicel Samoa i le fono a sui auai o le Samoa Chamber of Commerce poo le Fono a le Aufaioloa a Samoa.
Na usuia lea fono i le Hotel Tanoa Tusitala, o le Faauluuluga o Mataupu Lautele o Le’aupepe Tala’i Lene mai le Digicel Samoa na ia tuuina atu i se taimi puupuu ni vaifofo tau pisinisi a le Digicel ma latou taumafaiga e faatūtū i le sootaga ma paaga.
Sa talanoaina e Le’aupepetele vaifofo a le Digicel’s mo faiga-paaga lelei ma le faamanuiaina:
• Fesoasoni ina ia ‘ausia tulaga lelei tau le faagaoioiga ma le faaitiitia o au tupe e alu ai
• Tausisia le tulaga mautu o au pisinisi ma ia maua le to’afilemu o le mafaufau.
• Faagasolo le tuputupu a’e o le pisinisi e ala i vaifofo autu tau tekonolosi.
• Faagasolo le faaaoga lelei o le nofoaga o galuega ina ia ‘ausia ai le maualuga o mea e maua mai ai. Sa ta’ita’ifono le Sui Peresetene o le Fono a le Aufaioloa a Samoa, o Asiata Alex Brunt, sa faailoa atu i sui auai le tulaga i le taimi nei o le taumafaiga a le Fono ina ia ati ni Maufau Maoa’e mo le vaega a le aufaipisinisi.
O ni Mafaufau Maoa’e e faaipito i nei vaega e tatau ona latou faia ni talanoaga ma matagaluega a le Malo ma faalapotopotoga i se tulaga e sili ona lelei e ala i le faataua o mataupu lautele. E to’alima ni sui auai fou na faafeiloa’i atu ma o i latou ia o le “Connect it Samoa,” Kamupani Tau le Pulea o Otaota, Vaifofo a le Pasefika mo le Lalolagi, Riman i Samoa, le Top Tree Trimming ma Auaunaga Tau Eletise.
Na tuuina atu e le Digicel le ‘free widi coverage’ i le fonotaga mo le sui auai o le Fono a le Aufaipisinisi ma foa’i atu ai se telefoni o le Samsung 15 Galaxy e leai se totogi i totonu o se lūlū tau pepa o galuega tau pisinisi.
O lea telefoni e leai se totogi na manumalo ai Melissa Callaghan o le ANZ Samoa.


text:
VAEGA 10
O Faamanuiaga o le a Maua e i Latou e Faalogo i le Atua
O le a toe faatutūina le toʻatele o ē ua maliliu, i le ola i le lalolagi. Galuega 24:15
Seʻi manatu i faamanuiaga o le a e olioli ai i le lumanaʻi, pe a e faalogo iā Ieova. O le a e maua le soifua mālōlōina atoatoa —e lē toe maʻi se tasi pe faalētonu le malosi. E lē toe iai ni tagata leaga, ma o le a e faatuatuaina tagata uma.
E lē toe iai se tigā, faanoanoa po o le auē. E lē toe ola matutua ma feoti.
O le a outou miomiō faatasi ma uō ma aiga. O le a matuā fiafia le olaga i le Parataiso.
E lē toe iai se fefe. O le a matuā fiafia tagata uma.
O le a faaiʻuina e le Malo o le Atua mafatiaga uma. Faaaliga 21:3, 4
Faitau Atili
TALA LELEI MAI I LE ATUA!
O le ā le Finagalo o le Atua mo le Lalolagi?
O loo faamatalaina i le Tusi Paia le māfuaaga na foafoaina ai e le Atua le lalolagi, le taimi o le a faamutaina ai puapuaga, ma le tulaga o le a iai le lalolagi i le lumanaʻi faapea i latou o le a ola ai i lenā taimi.
POLOKALAME O SUʻESUʻEGA FAALE-TUSI PAIA
Aiseā e Suʻesuʻe ai le Tusi Paia?
Ua saunia mai e le Tusi Paia tali i fesili tāua o le olaga mo le faitau miliona o tagata i le lalolagi aoao. Pe e te manaʻo e avea oe ma se tasi o i latou na?


text:
- aiga
- iunivesite
- Le Iunivesite o Edith Cowan
Le Iunivesite o Edith Cowan
Edith Cowan University Details
- atunuu : Ausetalia
- aʻai : Perth
- Acronym : ECU
- faavaeina : 1991
- tamaiti aoga (approx.) : 21000
- Aua nei galo e discuss Edith Cowan University
lagona
t o ma le fiafia tele o le a ou taliaina oe e le Iunivesite o Edith Cowan.
I ECU tatou o loo taialaina e tatou tulaga faatauaina o le faamaoni, faaaloalo, suesuega fetaui tonu ai ma le lelei atoatoa le tagata lava ia. O lo tatou taulai atu i aoaoga ma suesuega ua musuia e faamau ma faiga faapaaga ma i latou i le tele o nuu sa faatuina e auauna atu.
Suesuega i ECU faalautele le malamalama ma faaleleia le tulaga aupito manaomia o le olaga mo Ausetalia ma tagata i le lalolagi atoa. O lo tatou faamuamua suesuega taulai atu i le foiaina o faafitauli moni o le lalolagi i le isi itu lautele, tamaoaiga, domains faaletino ma le siosiomaga.
faavaeina i 1991, Ua faatupulaia vave ECU i se iunivesite lelei ma lelei faamalieina aoga ma aloaia faava o malo suesuega.
o tamaiti aoga ma faauu i ECU totonu o le mea sili i le lalolagi, ma le tele o faamalieina matafaioi taua tele i lo tatou lalolagi. ua iloa lo latou ausia mataʻina i Ausetalia ma faava o malo e ala i faailoga, tupe faameaalofa, sikolasipi ma togi.
ua faia ECU e lautetele auai ma solia i lalo pa puipui e faasaina ai le ulufale atu i aoaoga, ma o loo tatou faaauau pea la tatou galuega i luga o le faaleleia ma le atinae o auala isi ulufale mai i aoaoga maualuluga.
O i tatou o se iunivesite e faatauaina eseese ma ua faaalia lenei e lo tatou cohort aoga Eseʻese spanning a tele o ituaiga o vaitausaga. Tatou te lagolagoina foi ua faateteleina le tulaga tutusa o alii ma tamaitai ECU lenei tautinoga e ala i lo tatou auai o le Taiala o Athena Swan i Ausetalia.
Ou te uunaia outou ina ia saili atili e uiga i le auala e mafai ona fesoasoani ECU e aapa lou gafatia.
Polofesa Chapman Steve
Pule o le Iunivesite
Le Iunivesite o Edith Cowan (ECU) saunia e le lelei le siosiomaga aoaoina mo tagata e te manao e ausia lo latou faamoemoega.
O loo maua i Ausetalia i Sisifo, tatou aoaoga ma suesuega alamanuia-talafeagai, siosiomaga suesuega lagolagosua ma taui-manumalo nofoaga mafai ECU o le vasega e faia ia sili atu nai lo le na ola i lenei lalolagi - latou ola fiafia i ai.
faavaeina i 1991, ECU ave le avanoa e toe faatulaga le ala maualuga aoaoga ua tuuina atu i se siosiomaga lotoa tulaga ese ma le musuia.
e atiina ae mataupu ECU i le feutagai ai ma alamanuia, ma le aufaigaluega e aoao atu ai aafiaga tele o alamanuia ma fesootaiga. O le mafuaaga tamaiti ECU mafai ona e faamoemoeina ni avanoa aoga, fieldwork, practicums ma mea e tutupu o upega o fesootaiga o se vaega o latou suesuega.
O lenei auala ua tauia i fua faatatau e lima fetu mo le aoaoina o tulaga lelei i le tausaga e fitu ua mavae, faatasi ai ma pea maualuga faatulagaga mo faauu faamalieina ma le tomai lautele, e pei ona lipotia i le Taiala Iunivesite Lelei.
suesuega lalolagi-le vasega a ECU taumafai e faia ai se eseesega i le nuu i Sisifo Ausetalia ma tala atu. taulai atu i le galulue ECU ma o tatou nuu, faalapotopotoga pisinisi ma le Malo e foia ai faafitauli moni o le lalolagi.
faaigoa le Iunivesite ina ua uma Cowan Edith Dirksey, le fafine muamua ina ia filifilia i le Palemene o Ausetalia. O lona olaga sa faapaiaina i le talitonuga e faapea o le aoga o le ki i le tuputupu ae, suiga ma le faaleleia i le lalolagi.
O lana faataitaiga e logoina tulaga faatauaina a ECU ao tatou faamaualuluga i tatou lava i le atiina ae faauu mafai ona oe taitai auai ma olaga aoga i totonu o le nuu o loo latou nonofo ma galuega.
I se tepa
e sili atu nai lo ECU 27,000 tamaiti o le vasega o le tagata malaga ma postgraduate. Tatou i tausaga taitasi faafeiloai atu foi i 4,000 tamaiti faava o malo, pogai mai e sili atu nai lo 100 atunuu.
mai 2016, a laveaiina aotelega tatou Aoga valu sili atu nai lo 300 vasega eseese i le salafa o le Soifua Maloloina & faasaienisi Medical, Engineering, aʻoga, Arts & humanities, pisinisi & tulafono, fofō & Faatosaga, Saienisi ma le Academy i Sisifo o Ausetalia o Arts Faatinoina.
ua ofoina vasega i luga o lo tatou campuses tolu - Joondalup ma le Mauga o Lawley i aai tetele Perth ma le lotoa i Saute i Sisifo i Bunbury, 200km i saute o le aai laumua. ofo atu foi ECU a suite atoa o le initoneti filifiliga suesuega.
tuufaatasia ECU le Academy Ausetalia i Sisifo lalolagi-lauiloa o Arts Faatinoina, le Aoga matua ma sili ona lauiloa o Aoga i totonu o Ausetalia i Sisifo, le polokalama o Tausisoifua aupito tele i le Malo, ma Kurongkurl Katitjin, lo tatou Ofisa Tutotonu mo Aoaoga ma Suesuega Ausetalia le atunuu.
aoga / kolisi / matagaluega / vasega / mafaufau
School of Business and Law Broad disciplines: Pisinisi ma Tulafono
School of Arts and Humanities Broad disciplines: fesoʻotaʻiga, Arts, humanities, mataupu tau le mafaufau, faasaienisi Social, Galuega Lautele, Criminology and Justice
Aoga o Aoga Broad disciplines: Teacher education for Early Childhood, Primary and Secondary schools
Aoga a Engineering Broad disciplines: Full range of Engineering specialisations
School of Medical and Health Sciences Broad disciplines: Exercise and Health Sciences, Saienisi Medical, Biomedical Science, Speech Pathology and Paramedicine
School of Nursing and Midwifery Broad disciplines: Tausisoifua ma Faatosaga
School of Science Broad disciplines: Biology and Environmental Sciences, fika, fisiki, Biochemistry, Computing and Security Sciences
Western Australian Academy of Performing Arts Broad disciplines: Full range of performing arts and related specialities
History
The origins of Edith Cowan University date back to 1902 with the establishment of Claremont Teachers College, the first tertiary education institution in Western Australia.
Other teacher training colleges were formed over the years, including Graylands Teachers College (GTC), the Western Australian Secondary Teachers College (WASTC), Nedlands College of Advanced Education (NCAE), Mount Lawley Teachers College (MLTC) and Churchlands Teachers College.
i 1982 these colleges were all merged to form the Western Australian College of Advanced Education (WACAE) – with campuses in Churchlands, Nedlands, Claremont, Bunbury and Joondalup.
Western Australian College of Advanced Education (WACAE) was granted university status on 1 Ianuari 1991 and changed its name to Edith Cowan University.
Edith Cowan University was named after the first woman to be elected to an Australian Parliament, Edith Dircksey Cowan, and is the only Australian university named after a woman. Cowan worked tirelessly to raise funds for students to attend universities in other states, prior to a university being built in Western Australia, obtaining government support for her scheme. Her work in this area was acknowledged by naming Western Australia’s oldest education institution and newest university after her, as well as her image being added to the Australian $50 note.
Cowan believed that education was the key to growth, change and improvement and her contribution to the development of Western Australian education was significant. She strove to achieve social justice and campaigned for the rights of women, children and families, for the poor, the poorly educated and the elderly. She promoted sex education in schools, migrant welfare, and the formation of infant health centres, and was instrumental in obtaining votes for women in Western Australia.
i 1991, the university purchased the house that Cowan, her husband and family resided in for approximately 20 tausaga. The house was reconstructed on the university’s Joondalup Campus with the assistance of the West Coast College of TAFE, the reconstructed house was opened in 1997. Edith Cowan House, Building 20 on the university’s Joondalup Campus, currently plays host to the Peter Cowan Writer’s Centre.
Ete mana'o discuss Edith Cowan University ? So o se fesili, faamatalaga po o le toe iloiloga
Faasoa atu lenei nisi faʻamatalaga aoga ma au uo
Edith Cowan University reviews
Join to discuss of Edith Cowan University.
Faamolemole ia matau: tuuina EducationBro Magazine outou tomai e faitau nisi faʻamatalaga e uiga i le iunivesite i le 96 gagana, ae tatou te ole atu ia te oe e faaaloalo i isi tagata ma tuu ai ni manatu i le gagana Peretania.


text:
Faimai le tele o faaupuga o Samoa e le maua ai se mativa ae e fesili pea le mafaufau i nisi o aiga tu lata i le taulaga e maua ai le mativa i le itu i fale e nonofo ai aise foi?
O se fesili taulai lea mai le tina ia Temukisa Kelekolio, 25-tausaga le matua mai le afioaga o Satapuala
Na molimauina e le Fofoga o Samoa le fale o le tina ia Temukisa le tele o le tulaga faaletonu o lo’o iai nei pe a e o’o iai i totonu, na maua ai e fola le latou fale i palapala
Ao tuanai ai le tetele o timuga i nai aso ua mavae na taumafai lava le tina ia Temukisa e puipui le fale mai le ofi atu ai totonu o se timu aua ua le toe saogalemu i se nofo
“O le taugata o le tau o le soifuaga e pei o le itu lea ua le gafatia ai se itu tau seleni mo se fale fou mo a’u malo’u aiga ma si a ma fanau
“E fesili lava le mafaufau po o fea a atia’e ai le aiga ma faafefea foi ima foia lea faafitauli
“E tele lava le faaletonu pe a oo ina faaletonu i timuga ma o le mafuaaga tonu lava lea e moomia ai se fale fou
“O le matou fale e lei uma ona faia le fola i le sima aua e le lava se matou seleni e faagaioi a iia tulaga
“O le matou fale e fola i le palapala ma e fola i pepa tuai faatasi ai ma kapeta e taumafai e kava mai le palapala, ma e le’o se tulaga manaia i se vaai
O le toalua o Temukisa o ia o se faifaiva, e faatau ana i’a ma o le tupe maua o lo’o atia’e ai lava lona la aiga tauatia’e ma lana fanau
“Out e lu’i lava i lo’u toalua e saili seisi ana galuega aua o le olaga e alu agai i luma e le alu i tua ma e tatau ai lava ona moomia se nofoaga leleimo fanau i le lumanai
“O le ala foi lena e galue malosi ai lava lo’u toalua i lana galuega mo le ma aiga aua se faiga lea o se ma fale fou mo le lumanai e ala lea i le faatauina o i’a aua se tupe maua mo le ma aiga
‘Ou te talitonu o lo’o ia fia mana’o e sue sana galuega ae out e le faitio foi aua o ia lava lea o lo’o faamoemoe iai lo matou aiga i le lumanai
“O le galuega lea a matua o le atia’e o ,ea lelei mo aiga ma fanau ma o le ala foi lea o le faatagisia ai o se fesoasoani aua le faaumaina o le fale mo fanau
“O a lava mea o lea maua o lena lava talia lava ma le faafetai
O lo’o fia moomia lava e Temukisa lau fesoasoani vili le numera 7204560 pe a foai sau fesoasoani mo Temukisa ma lona aiga


text:
O faia lava le matafaioi o le saili seleni aua lava le feagai ai ma a’oa’oga mo tamaiti.
O le manatu fa’alia lea i le tina ia Sisi Tito mai le afioaga o Malie I le maua ai o le fa’atalatalanoaga ma le Fofofoga o Samoa le aso ananafi.
“O fanau o le tofi mai le Ali’i e ao ona tatou tausi ma le fa’amaoni iai. O le fatu aiga tausi foi o se galuega faigata ae ui i lea e faia pea aua se lumana’i o le fanau.
O Si’i o se tinᾱ e to’atolu le fanau ma o lo’o faigaluega nei i le Terry’s cake i Alafua ma o lo’o fa’amoemoe iai lona aiga.
O le taugata le soifuaga i lenei vaitau eavea ma tulaga e mamafa I mafaufau o le toatele o aiga ae peitai o le taugata lava o le soifuaga e le tatau ona tatou fa’alagolago iai o lo’o tele lava auala e foia ai.
“Ia o la’u galuega e fai lava si faigata ona foi ua le toe tutusa le malosi i le taimi nei peitai o le manatu alofa lava i si a’u fanau mo se latou manuia.
“O le taimi foi nei o le tupe maua mai le galuega e ta’u mama atu lava e le tele ae e lava lelei ma totoe ona o le ausage o si o matou aiga.
“Ua na’o le tolu foi o’u aso faigaluega o le tupe lava e maua mai ia aso o le tupe foi lena e fai ai le fa’asoa aua aoga a le fanau ma meaai.
Sa fa’alia foi e le tinᾱ ia Si’i e le fa’amoemoe lava i le tauagata o le soifuaga o a lava mea o lo’o maua I ona lima e talia ma le fa’afetai aua o lo’o fa’amuamua lava ia te ia le fanau aoga.
Sa faailoa foi e Sina le matagofie le olaga pe ola galuega ma le fa’alogologo tina e faia mea uma ia ona o le alofa I lana fanau ae maise o le manuia mo I latou.
“I le matou nonofo ai i si o matoua aiga e leai lava ni fa’afitaui, lelei feso’otaiga ma aiga ma le fanau ma e maua lava le fiafia, aua foi o le olaga nei tusa lava pe iai se tupe pe leai foi ae a maua le fiafia e leai se mea e popole ai.
“E ui lava i le tele o taimi e le lava ia le fa’asoa mea tau seleni ae peitai a maua le meaai ma o tamaiti le aoga e e leai lava se fa’afitauli.